Νοσταλγώντας το δολλάριο\nΓια δεκαετίες, η Αργυρούπολη φιλοξενούσε μια από τις σημαντικότερες Αμερικάνικες βάσεις. Μέχρι τα μέσα του’90, οπότε και έληξε η διορία που είχε δώσει ο αείμνηστος Ανδρέας (5 χρόνια, 18 μήνες και κάτι ψιλά). Η βάση της Αργυρούπολης έθιγε μεν την Εθνική μας Ανεξαρτησία, αλλά μας ενίσχυε την Τοπική Οικονομία. Εκτός από τις εξόδους των υπηρετούντων, σ’ αυτήν δούλευαν Κιλκισιώτες, αμειβόμενοι με τα πανίσχυρα δολλάρια. Ενας κουρέας πχ. κάθε μήνα επισκεπτόταν τη βάση για την καθιερωμένη “κουρά”. Επέστρεφε με την τσέπη γεμάτη δολλάρια. Αλλος πρόσφερε μέχρι τη σύνταξή του τις υπηρεσίες του ως μάγειρας.\nΟι βάσεις έφυγαν, τονώνοντας την Εθνική μας Υπερηφάνια. Σήμερα τις ψάχνουμε εναγωνίως. Σε σημείο που ο υπερπατριώτης Καμμένος προσφέρει (παρακαλώντας) ακόμη και το Καστελλόριζο για ίδρυση νέας Αμερικάνικης βάσης. Χώρια που-από μόνος του πάλι-πρόσφερε και τους μισούς “υδατάνθρακες” όπως τους είπε (πετρέλαιο και αέριο) στους Αμερικάνους για συνεκμετάλλευση στο Αιγαίο.\nΓια δεκαετίες ο νομός φιλοξενούσε ισχυρές στρατιωτικές δυνάμεις. Ο πάλαι ποτέ “από Βορρά κίνδυνος”, είχε μετατρέψει το Κιλκίς σε ένα απέραντο στρατόπεδο. Ο πολυάριθμος Στρατός ήταν πηγή εσόδων για πόλεις και χωριά. Περιοχές όπως το Χέρσο, το Δροσάτο, η Ν. Σάντα, στήριζαν τον υπερεπαγγελματισμό τους στα φανταράκια. Ταβέρνες, καφετέριες, ντίσκο, μετέτρεπαν τους οικισμούς σε πολύβουες κωμοπόλεις. Κάποια στιγμή όμως, ο κίνδυνος έπαψε να προέρχεται “από Βορρά”. Και ο νομός άρχισε να “αποψιλώνεται” στρατιωτικά, προκαλώντας έντονες διαμαρτυρίες. Μέχρι και δημόσιες συγκεντρώσεις έγιναν για την κατάργηση του Κέντρου Νεοσυλλέκτων στο Κιλκίς, Και φυσικά τα θορυβώδη καταστήματα αναψυχής και εστίασης στα χωριά, έγιναν σκιά του ενδόξου παρελθόντος τους.\nΚάποια εποχή-όχι πολύ μακρινή-υπήρξε μια συζήτηση για την κατασκευή φυλακών σε περιοχή του Κιλκίς. Το ενδεχόμενο προκάλεσε έντονες αντιδράσεις. Φυλακές στο Κιλκίς; Αν είναι δυνατόν! Οι φυλακές πήγαν σε άλλο νομό. Με εισοδήματα και απασχόληση για την τοπική κοινωνία. Με ασφάλεια για την περιοχή και χιλιάδες καθημερινούς επισκέπτες (συγγενείς, δικηγόροι κλπ). Και στο Κιλκίς κάποιοι “χτυπούν το κεφάλι τους”.\nΕδώ και ένα χρόνο περίπου, μας προέκυψαν οι χιλιάδες απελπισμένοι. Οι πολλοί εκδήλωσαν την εθελοντική αφιλοκερδή αλληλεγγύη τους, καταπλήσσοντας τους πάντες. Κάποιοι-αρκετοί-τα “κονόμησαν” με συμπεριφορές μαυραγοριτών. Η τοπική οικονομία τονώθηκε ανέλπιστα και θεαματικά. Η κατάργηση του αίσχους της Ειδομένης υπήρξε σοκ για πολλούς, όχι μόνο τους αδίστακτους μαυραγορίτες.\nΤο “Προσφυγικό”, απ’ ότι φαίνεται, θα εξακολουθεί να “τροφοδοτεί” την τοπική κοινωνία και οικονομία. Ακόμη και τους “εθελοντές” Κάποια στιγμή όμως κι αυτό θα λάβει τέλος. Και έτσι θα μας μείνει άλλη μια “αναλαμπή” Ανάπτυξης.Αφού για την πραγματική Ανάπτυξη δεν γίνεται απολύτως τίποτε. Η στασιμότητα, έως ακυρώσεως των Εργων Υποδομής, πιστοποιεί του λόγου το αληθές.\nΤου Παύλου-Σωκράτη Παυλίδη*\nΕπιστράτευση με την υπογραφή του Βασιλέως Γεωργίου Β’. Ικανούς, γυμνασμένους τους καλεί η πατρίδα. Ο Πλάτων Λαβασάς ο δάσκαλος, κάτοικος Κιλκίς, έφυγε από το χωριό Ροδώνα. Επιστρατεύθηκε. Είναι απόγευμα, βρέχει ψιλά και η ημέρα είναι θολή. Χτυπά η καμπάνα του χωριού... Πόλεμος... βουΐζει το χωριό από φωνές. Θυμάμαι αυτήν την ημέρα της επιστράτευσης. Ολο το χωριό σηκώθηκε στο πόδι. Ηρθε μια ομάδα χωροφυλακής στο κοινοτικό γραφείο και ανακοίνωσε το γεγονός. Τοιχοκόλλησαν ένα “φερμάνι”. Τρέχουν οι γυναίκες, οι παππούδες, τα παιδιά στον κάμπο, να ειδοποιήσουν τον πατέρα, τον θείο, ότι γίνεται πόλεμος, επιστράτευση... Χτυπά η καμπάνα της εκκλησίας γρήγορα και δυνατά. Είναι απόγευμα αργά. Οι γονείς μας κουρασμένοι από την βαρειά δουλειά της ημέρας. Σκύβουν λεβέντες και φιλούν το χέρι της μάνας, του πατέρα, τη γυναίκα, τα παιδιά. Ανάστατο το χωριό. Παντού φωνές και κλάματα. Τα παιδιά κλαίνε. Φεύγει ο πατέρας, ο θείος στον πόλεμο. Ο πατέρας, η μάνα, οι γερόντοι, έδιναν ευχές στα παιδιά τους. “Η Παναγία μαζί σας... η Παναγία μαζί σας”. Δεν μπορούν να κρύψουν την φωνή.... “Παιδιά μας... την ευχή μας”. Τρέχουν να μάθουν που να πάνε να παρουσιασθούν. Φεύγουν για τον ΣΣ Μουριώ. Εκεί πρέπει να πάνε. Εκεί θα πληροφορηθούν. Από εκεί θα φύγουν πεζή για τον πόλεμο.\nΑυτοκίνητα δεν υπάρχουν ούτε στον Στρατό. Ο πατέρας κάλεσε τη μάνα, της έδωσε συμβουλές, φίλησε και τα πέντε παιδιά του στο μέτωπο και γρήγορα έφυγε μέσα στο σκοτάδι προς τον ΣΣ Μουριών. Εκεί πληροφορήθηκε από υπεύθυνο ότι δεν θα παρουσιασθεί. Είναι αγύμναστος.\nΟι νέοι έφυγαν στο μέτωπο πεζή. Ημέρα και νύχτα βάδιζαν. Τα ονόματα από τους Ροδωνίτες που έφυγαν στο Αλβανικό μέτωπο: 1. Σωκράτης Π. Καραπαναγιωτίδης, 2. Θεόδωρος Γ. Καραπαναγιωτίδης, 3. Χρήστος Στυλ. Ορφανίδης, 4. Γεώργιος Αν. Καραπαναγιωτίδης, 5. Ζαχαρίας Βαρυδήμος, 6. Μιλτιάδης Αρ. Γιολτσής, 7. Χαράλαμπος Ι. Ηλιάδης (έφεδρος ανθυπολοχαγός), 8. Σωτήρης Αγγελακίδης, 9. Χρήστος Ν. Τσιτσέλης, 10. Μόσχος Χαϊνογλου, 11. Στυλιανός Παπαδόπουλος, 12. Χρήστος Ευθυμιάδης, 13. Γεώργιος Στ. Ορφανίδης, 14. Κων/νος Στ. Παπαδόπουλος, 15. Χαράλαμπος Κων. Αναστασιάδης, 16. Νικόλαος Αρ. Δούκογλου, 17. Ανέστης Αξιμιώτης, 18. Ιωάννης Γιαγκιόζης, 19. Αλέξανδρος Ι. Παπαδόπουλος.\nΕίχαμε και άλλους άνδρες στρατεύσιμους στη γραμμή Μπέλλες-Ρούπελ: 1. Κωνσταντίνος Γεωργίου Παπαδόπουλος, έφεδρος ανθυπολοχαγός, 2. Ιωάννης Τοπαλέλης, 3. Ευστάθιος Στ. Ορφανίδης, 4. Θεμιστοκλής Παπαδόπουλος, 5. Ιωάννης Παπαδόπουλος.\nΟ ήλιος κρυμμένος στα μαύρα σύνεφα, δημιουργώντας μακριές σκιές στην περιοχή, χωρίς να την ζεσταίνει. Και στα οργωμένα χωράφια, το χώμα ήταν σκληρό σαν σίδερο. Στα σποραδικά αγροτόσπιτα ο καπνός υψωνόνταν από τις καμινάδες στητός σαν κολώνα στην ασάλευτη ατμόσφαιρα και κοπαδιαστά τα πρόβατα, κουρασμένα από το βάρος του πυκνού μαλλιού τους κι από την αρχή της εγκυμοσύνης τους, στριμώχνονταν γύρω από τα γεμάτα τριφύλλι παχνιά. Τα παιδιά ήταν στο σχολείο κι ο κρύος καιρός είχε κλείσει τους υπόλοιπους στα σπίτια τους.\nΟι γέροι πατεράδες και οι γυναίκες πήραν την πρωτοβουλία να κρατούν το αλέτρι, έφηβοι και παιδιά να βοηθούν, να φέρουν ξύλα από το βουνό. Ο χειμώνας είναι μπροστά. Βαρύς χειμώνας. Ερχονταν ειδήσεις από τομέτωπο, από την πρώτη γραμμή. Μάχες σκληρές σώμα με σώμα, εφ’ όπλου λόγχη, με τους Ιταλούς. Οι Ιταλοί μπήκαν στο ελληνικό έδαφος.\nΟι εφημερίδες “ΜΑΚΕΔΟΝΙΑ” και “ΤΟ ΦΩΣ” ανήγγελαν σε λίγες ημέρες με μεγάλα γράμματα και πηχυαίους τίτλους ότι νικούσαμε στα πεδία των μαχών. “Τους διώξαμε από το ελληνικό έδαφος με αιχμαλώτους και νεκρούς”, έγραφαν. Ο συνταγματάρχης Δαβάκης με τα παλληκάρια του σκορπούσε τον τρόμο και το φόβο σε όλο το μέτωπο. Τραγούδι έγιναν του Δαβάκη τα παλληκάρια. Ο “Παπανικολής”, το υποβρύχιο με κυβερνήτη τον πλωτάρχη Μ. Ιατρίδη, ενεργεί περιπολίες μεταξύ Αυλώνα και Πρίντεζι, το θαλάσσιο στενό του Οτράντο, όπου στις 24 Δεκεμβρίου 1940 τορπιλλίζει μια ιταλική νηοπομπή. Βυθίζονται δύο αντιτορπιλλικά και ένα πολεμικό της συνοδείας τους.\nΔεν υπάρχαν τότε ραδιόφωνο, τηλεόραση, τηλέφωνα. Μόνο από εφημερίδα μαθαίναμε ειδήσεις. Ο πόλεμος συνεχίζεται στα χιονισμένα αλβανικά βουνά. Τιμή και δόξα στα παλληκάρια του χωριού Ροδώνα, που ήταν στην πρώτη γραμμή. Γρήγορα και χαρμόσυνα χτυπά η καμπάνα. Επήραμε την Κορυτσά στις 22 Νοεμβρίου του 1940. Επτά Ιταλικές μεραρχίες έπαθαν πανωλεθρία. Μεγάλη χαρά εσκόρπισε το άγγελμα της νίκης στο λεκανοπέδιο Μουριών. Γελούσαν τα πρόσωπα όλων. Επήραμε τους Αγ. Σαράντα στις 7 Δεκεμβρίου 1940. Παραιτήθη ο Μπαντόλιο. Επήραμε το Αργυρόκαστρο στις 8 Δεκεμβρίου 1940. Παραιτήθη ο αρχηγός του ιταλικού στόλου. Πανηγυρισμός της νίκης παντού, σε πόλις και χωριά. Καταλάβαμε την Χειμάρα στις 24.12.1940. Ευχές της Α.Β.Υ. της πριγκιπίσσης διαδόχου Φρειδερίκης προς τις μητέρες, συζύγους, οικογένειες των ηρωικών πολεμιστών μας.\nΟ στρατός μας πετά από νίκη σε νίκη. Επήραμε και την Κλεισούρα στις 11.1.1941.\nΗ νεολαία της Ε.Ο.Ν. του Ροδώνα και το λεκανοπέδιο των Μουριών ήταν επί ποδός για την φανέλα του στρατιώτη. Η Βέμπο τραγουδά. Δίνει ζωντάνια στα στρατευμένα παιδιά και ακόμη περισσότερο στον ελληνικό λαό. “Με το χαμόγελο στα χείλη παν’ οι φαντάροι μας μπροστά”. “Παιδιά της Ελλάδος παιδιά”. “Αέρα... Αέρα!” τέτοιες κραυγές ακούγονταν στα βουνά της Αλβανίας. Την εποχή εκείνη του φθινοπώρου είχαμε στο χωριό καπνά, τα οποία κάναμε παστάλι. Παίρναμε εργάτες για παστάλιασμα από τις Συκαμιές, Ακίντζαλι (Μουριές). Σ’ όλο το χωριό παστάλιαζαν φύλλα καπνού με τραγούδια της Βέμπο: “Βάζει ο Ντούτσε τη στολή του και την σκούφια...”. Οταν βλέπαμε τον ταχυδρόμο να έρχεται από μακριά, τρέχαμε ξυπόλητοι κοντά του.\nΟ ταχυδρόμος Τάκης Νικολάου από το Ακίντζαλι (Μουριές) έρχεται καβάλα στο εύσωμο ψαρί άλογο και ο δερμάτινος σάκκος γεμάτος γράμματα από τα στρατευμένα παιδιά που είναι στην πρώτη γραμμή. Μέσα στο κέντρο του χωριού και εμπρός στο κοινοτικό γραφείο με την καραμούζα σαλπίζει. Τις μάνες, τους πατεράδες, τις γυναίκες καλεί να έλθουν να πάρουν από τον αγαπημένο τους ένα γράμμα. Κάθε μέρα έφθαναν γράμματα από διάφορα μέτωπα, ειδήσεις διαφορετικές. Τα παιδιά κρυώνουν, ζητάνε κάλτσες, κασκόλ, κουκούλες, γάντια, ότι καλύτερο για να ζεστάνουν το παγωμένο κορμί τους. Στο γράμμα έγραφαν “είμαι καλά και την ανησυχείς”. Εγραφαν ακόμη: “Βρίσκομαι σ’ ένα χωριουδάκι που οι κάτοικοί του είναι πολύ φιλόξενοι και πολύ μας αγαπούν. Μιλούν και ελληνικά”.\nΤον Φεβρουάριο του 1941 οι τραυματισμένοι Ροδωνίτες από βλήματα Ιταλών, Νικόλαος Δούκογλου και Γεώργιος Αν. Καραπαναγιωτίδης, ήρθαν στα μετόπισθεν. Οι εφημερίδες γράφανε κάθε μέρα για τις νίκες του στρατού μας στην Αλβανία και πως τα φανταράκια μας φώναζαν ΑΕΡΑ!\nΠολεμούσαν τους Ιταλούς τους κοκορόφτερους του Μουσολίνι. Η Σοφία Βέμπο τραγουδούσε τ’ αξέχαστα εκείνα τραγούδια κι εμείς τα’χαμε μάθει και τα λέγαμε. Ηταν το “Κορόιδο Μουσολίνι”.\nΚορόιδο Μουσολίνι, κανείς σου δεν θα μείνει,\nεσύ και η Ιταλία η πατρίδα σου η γελοία,\nΔεν έχεις διόλου μπέσα, κι όταν θα μπούμε μέσα,\nακόμη και στη Ρώμη\nγαλανόλευκη θα υψώσουμε σημαία Ελληνική.\nΑς το μάθουν οι εχθροί, Ιταλοί και Γερμανοί,\nπως η Ελλάδα μας ελεύθερη θα ζει”.\nΟ χειμώνας ήταν κοντά και δεν ήμασταν πλούσιοι εμείς να ντύσουμε και να σκεπάσουμε όλο το στρατό μας. Ο παπα-Γιάννης καλεί τους χωριανούς να έλθουν στην εκκλησία να προσευχηθούν, ν’ ανάψουν ένα κερί δίπλα στην Παναγία, με την ευχή να δώσει δύναμη, προστασία και “φτερά” στα πόδια, για να μάχουνται. Εμείς παιδιά, ντυμένα στο ιερό βήμα, ήμασταν μαζί του.\nΣτο τέλος της λειτουργίας, μπροστά στο ιερό βήμα. ο παπα-Γιάννης με κομμένη την φωνή, αρθρώνει λίγα λόγια στους εκκλησιαζόμενους χωριανούς για τα παιδιά τους, που βρίσκονται στα βουνά της Αλβανίας. Μιλάει με τρεμάμενη φωνή, απλά, με λόγια ενθουσιασμού και δάκρυα στα μάτια. Οι γυναίκες κλαίνε. Γέροι σκουπίζουν τα βουρκωμένα μάτια τους. Η συγκίνηση φθάνει και σε μας, τα σχολειόπαιδα. Ο παπα-Γιάννης μπρος στο ιερό βήμα, συνεχίζει να λέει στους χωριανούς για τα παιδιά που βρίσκονται μακρυά, στα χιονισμένα βουνά της Αλβανίας, Σε Χειμάρα, Τεπελένι, Ελβασάν, Τρεμπεσίνα και αλλού, τα οποία είναι υπό την κατοχή μας. Πήραμε τα πρώτα γράμματα από τα παιδιά μας. Με αγωνία διαβάσαμε να μας ζητούν να τους στείλουμε μάλλινα είδη από τα μαλλιά που γνέθουμε, να πλέξουμε γάντια, κάλτσες, κουκούλες, κασκόλ και άλλα.\nΟ ενθουσιασμός των κοριστιών ήταν ακράτητος. Τα κορίτσια δεν ξεχάσανε τις ωραίες παρέες, τους χορούς που είχαν μαζί. Ο παπα-Γιάννης καλεί τα κορίτσια και τ’ αγόρια να κάνουν μια επιτροπή, να συγκεντρώσουν είδη και να τα στείλουν.\nΗ ομάδα από κορίτσια (“Η φανέλα του στρατιώτη”): Ελισάβετ Μ. Αραμπατζή, 2. Ευλαμπία Γιαγκιόζη, 3. Κατερίνα Οργαζλή, 4. Σημέλα Σ. Παπαδοπούλου, 5. Βενετία Αν. Μποδίτση, 6. Αιμιλία Α. Αυγερινού, 7. Βενετία Φ. Μποδίτση, 8. Βάσω Σ. Πούλου, 9. Ελευθερία Α. Γιολτσή, 10. Ολγα Χ. Κυριακίδου, 11. Δέσποινα Π. Παπαδοπούλου (Πανιτσίδου), 12. Ελένη Ι. Ηλιάδου, 13. Μαρία Ν. Τσιτσέλη, 14. Δέσποινα Γ. Παπαδοπούλου, 15. Περιστέρα Κ. Παπαδοπούλου, 16. Κωνσταντίνα Μ. Αργυροπούλου, 17. Ευθαλία Μ. Εμμανουηλίδου, 18. Αναστασία Ποπογκίδου.\nΗ ομάδα αγόρια, νεολαίοι τότε: 1. Μιχάλης Αν. Μποδίτσης, 2. Δημήτριος Μ. Αραμπατζής, 3. Πέτρος Αρ. Δούκογλου, 4. Ηλίας Ι. Ηλιάδης, 5. Κώστας Αδ. Καρυπίδης, 6. Ιωάννης Παν. Καραπαναγωτίδης.\nΣτις εορτές και τα πανηγύρια γλεντούσαν στα έξι καφενεία από το πρωί μέχρι τα ξημερώματα, με διάφορα όργανα, κλαρίνα, βιολιά, κεμεντζέδες και με το γραμμόφωνο, που ήταν απαραίτητο για ευρωπαϊκούς χορούς. Οπως το φοξ-τροτ της Ριρίκας, το τραγούδι Ριρίκα παιδί μου!\nΗταν χρόνια αγνά, που χάθηκαν με τους ανθρώπους τους. Χοροεσπερίδες. Φώναζε ο αρχηγός του χορού Ζαχαρίας Βαρυδήμος ... “σάνζε... ντούπλ... καβαλιέ”. Κατά την διάρκεια του χορού, ντάμα μπουφέ, ξεκαρδίζονταν στο γέλιο. Περνούσαν από μπουφέ, μαζί και ο καβαλιέρος, για κέρασμα (λουκούμι), όχι ουΐσκι, βόντκα και τσιγάρο. Πάντα είχαν τον ακορντεονίστα Σωκράτη Κάκκαρη από το Κιλκίς. Τον κρατούσαν ημέρες. Ηταν όλο γέλιο και μεράκι. Τραγούδια της εποχής. “Ολος ο κόσμος τώρα δουλεύουν μηχανές”. “Μάθετέ με, ωραία μου πουλάκια, μαθετέ με... κελαηδήστε, τραγουδήστε τον ωραίο σκοπό”. “Ξύπνα μωρό μου κι άνοιξε”. “Το γελεκάκι που φορείς”. “Αλήτη μ’ είπες μια βραδιά, χωρίς καμιά αιτία”. “Η Βαλεντίνα.... Αθηναία, η πρώτη σωφερίνα!... Βαλεντίνα, Βαλεντίνα, έγινες και σωφερίνα, και οπως πας σε λίγα χρόνια θα φορέσεις παντελόνια”.\nΜετά από όλα αυτά, έφθασαν γεγονότα σοβαρά στον Ροδώνα. Πενθεί το χωριό. Τα χρόνια εκείνα, όταν δεν κυκλοφορούσε αυτό το επικίνδυνο αυτοκίνητο στους δρόμους, που τόσοι σκοτώνονται κάθε μέρα μ’ αυτό και δεν μας “συγκινεί” τίποτα, γιατί συνηθήσαμε να βλέπουμε, ν’ ακούμε τους καθημερινούς σκοτωμούς. Τότε πέθανε ο άνθρωπος και ακουγόταν από στόμα σε στόμα. Σκοτώθηκαν δύο νέα, λαμπρά παλληκάρια Ροδωνίτες, στο αλβανικό μέτωπο. Η είδηση έπεσε σαν κεραυνός στο χωριό. Σαν την λαφίνα, οι μάνες καρτερούσαν να πάρουν ένα γράμμα, μια είδηση. Η αγωνία σκλάβα την έχει και την τυραννεί την μάνα. Τί να γίνεται ο γιό της μέσα στα χιονισμένα αλβανικά βουνά. Ο πόλεμος της τον έχει αποκλείσει, κι ούτε φωνή, ούτε μαντάτο.\nΗταν Μάρτης 1941 όταν έφθασε το μαντάτο, σκληρό, δραματικό, τραγικό: Θεόδωρος Γ. Καραπαναγιωτίδης και Σωκράτης Π. Καραπαναγιωτίδης, δύο λαμπρά παλληκάρια, εφονεύθησαν στα χιονισμένα αλβανικά βουνά. Τί τραγωδία! Βογγούν οι αυλές της γειτονιάς. Θρηνεί το χωριό του Ροδώνα και οι μάνες, οι πληγωμένες οι μάνες, νυχτοήμερα λειώνουν στο μοιρολόι. Ραγίζουν πέτρες στον καημό τους. Βογγούν, μοιρολογούν και κλαίνε και ξεριζώνουν της κεφαλής τους τα μαλλιά. Ψωμί δεν μπαίνει στο στόμα. Νερό δεν κατεβαίνει στο λαρύγγι. “Παιδί μου Θεόδωρε”, η μάνα Δέσποινα φωνάζει. “Παιδί μου Σωκράτη”, η μάνα Σοφία... Ελεγε: “Λεβέντη μου, με τα τραγούδια σου, την λεβεντιά σου... γιέ μου, χρυσέ μου και ακριβέ μου”. Και τότε σκοτεινιάζει και για μας ο κόσμος και οι παιδικές μας χαρές θολώνουν. Κατάμαυρα τα ρούχα φορούν μάνες. Αξύριστος και θλιβερός ο πατέρας. Μαυροφορούν κι οι αδερφές.\nΠόσο γρήγορα στη ζωή διαδέχονται τις χαρές οι λύπες. Πέφτουν οι μάνες άρρωστες στο κρεββάτι. Σε βαρύ πένθος βυθίστηκε το χωριό, με τον σκοτωμό δύο λαμπρών παλληκαριών. Τρεις ημέρες κτυπούσε η καμπάνα. Λυπήθηκε κατάκαρδα όλο το χωριό. Ηταν τον δοξασμένο καιρό του αγώνα στα αλβανικά βουνά. Από τότε το χωριό έχασε αυτό που είχε.\n*Από το βιβλίο του “ΜΑΡΤΥΣ ΜΟΥ ΤΟ ΜΠΕΛΛΕΣ”\n(Φωνή από τον Ροδώνα)\nΑθ. Τζούρτζος: «Κύριος Φορέας αναβάθμισης της ποιότητας ζωής των πολιτών η ΔΕΥΑ Παιονίας»\nΓια τα έργα, τους στόχους και τους τομείς δράσης της ΔΕΥΑ Παιονίας κάνει λόγο σε άρθρο του στην aftodioikisi.gr ο πρόεδρος Αθανάσιος Τζούρτζος.\nΤο πλήρες άρθρο του κ. Τζούρτζου έχει ως εξής:\n«Η ΔΕΥΑ Παιονίας εξυπηρετεί περίπου 30.000 δημότες που κατοικούν στην περιοχή των διοικητικών του ορίων. Μια περιοχή όπου το ανάγλυφο της, περιλαμβάνει πεδιάδες, λόφους και βουνά, με βασικό χαρακτηριστικό, τον τεράστιο φυσικό πλούτο που διαθέτει, ειδικά όσον αφορά το υγρό στοιχείο.\nΗ Δημοτική Επιχείρηση Ύδρευσης Αποχέτευσης Παιονίας (ΔΕΥΑΠ) καλείται λοιπόν, μέσα από τη λειτουργία της, να διαφυλάξει και να διαχειριστεί ορθολογικά τους υδάτινους πόρους της περιοχής, ενώ παράλληλα έχει την τεράστια ευθύνη διαχείρισης της αστικών λυμάτων, συμβάλλοντας ενεργά και ουσιαστικά στην προστασία του περιβάλλοντος.\nΗ ΔΕΥΑΠ διαχειρίζεται:\n11 πηγές ύδρευσης (οι περισσότερες από αυτές είναι σε δυσπρόσιτα σημεία και η προσέγγισή τους είναι πολύ δύσκολη)\n000 μέτρα αγωγών δικτύου ύδρευσης (τα περισσότερα από αυτά είναι εντός των οικισμών του Δήμου και τα υπόλοιπα σε περιοχές εκτός σχεδίου)\n50 δεξαμενές ύδρευσης (κυρίως σε εκτός σχεδίου περιοχές)\n33 αντλιοστάσια ύδρευσης (σχεδόν όλα εκτός οικισμών)\n000 μέτρα αγωγών αποχέτευσης\n5 αντλιοστάσια λυμάτων και\n3 βιολογικούς καθαρισμούς.\nΟι τομείς δράσεις της Επιχείρησης στηρίζονται σε τρείς άξονες\nΣτην Οργάνωση της Επιχείρησης ώστε να καταστεί λειτουργικά σύγχρονη και αποτελεσματική.\nΣτο σχεδιασμό και την υλοποίηση των Έργων Υποδομών που αφορούν την Ύδρευση την Αποχέτευση και τα όμβρια ύδατα.\nΣτην μέγιστη ανταποδοτικότητα των έργων και των δράσεων της, προς τους δημότες – καταναλωτές.\nΌσον αφορά την Οργάνωση της επιχείρησης:\nΈχουμε υλοποιήσει ένα πλάνο μετεγκατάστασης της έδρας της Επιχείρησης στο 1ο χιλ. Πολυάστρου – Πευκόδασους. Στο συγκεκριμένο χώρο λειτουργούν οι Διοικητικές Υπηρεσίες, καθώς και το Τεχνικό Τμήμα, ενώ έχει διαμορφωθεί ειδικά στεγαζόμενος χώρος και λειτουργεί ως Οργανωμένη Αποθήκη της ΔΕΥΑΠ.\nΜε την ολοκλήρωση των εργασιών και την εγκατάσταση των Υπηρεσιών στο νέο αυτό χώρο, εξασφαλίζουμε άριστες συνθήκες εργασίας και παράλληλα αναβαθμίζουμε τη λειτουργικότητα και την αποτελεσματικότητα τους.\nΌσον αφορά τα Έργα Υποδομών:\nΥλοποιούμε με ίδια μέσα και παράλληλα σχεδιάζουμε και καταθέτουμε προς χρηματοδότηση μια σειρά από Έργα που αφορούν την δημιουργία νέων άλλα και την αναβάθμιση υφιστάμενων Δικτύων Ύδρευσης, καθώς και έργα κατασκευής Δικτύων Αποχέτευσης και διασύνδεσης με τις υφιστάμενες αλλά και τις νέες Μονάδες Επεξεργασίας λυμάτων. Επιγραμματικά σας αναφέρω:\nΑ. Έργα Ύδρευσης\n-Αντικατάσταση κεντρικού δικτύου Ύδρευσης Γουμένισσας σε μήκος 800μ.\n-Καθαρισμός – μόνωση των δεξαμενών ύδρευσης Γρίβας και Γουμένισσας και αλλαγή του δικτύου ύδρευσης εντός του χώρου της δεξαμενής.\n-Αντικατάσταση δικτύου ύδρευσης στην πλατεία της Αξιούπολης και κατασκευή νέων παροχών ύδρευσης στην Τοπική Κοινότητα Ρύζια.\n-Κατασκευή δικτύου ύδρευσης στον οικισμό Λιβάδια και στην Ποντοηράκλεια για τη υδροδότηση του οικισμού από το Μικρό Δάσος.\n-Κατασκευή δεξαμενών διήθησης σε Φανό και Σκρα και πλήρωσή τους με υλικά φιλτραρίσματος και τοποθέτηση ειδικών τεμαχίων.\n-Τοποθέτηση μηχανισμών GSM, για την επικοινωνία μεταξύ των συγκροτημάτων άντλησης με τις δεξαμενές ύδρευσης.\n-Ενεργοποίηση με ηλεκτροδότηση του αντλιοστασίου ύδρευσης στον οικισμό Χαμηλό.\n-Παράλληλα βρίσκονται σε φάση ωρίμανσης δύο σημαντικά έργα που αφορούν α) την Υδροδότηση πρώην δήμων Πολυκάτρου – Αξιούπολης από πηγές του Παίκου και β) την αντικατάσταση του εξωτερικού κεντρικού δικτύου υδροδότησης της Γουμένισσας.\n-Να επισημάνουμε ότι ο δήμος μας και αντίστοιχα η ΔΕΥΑΠ κατάβαλε υπεράνθρωπες προσπάθειες να ανταποκριθεί στις ανάγκες που δημιουργήθηκαν από την εγκατάσταση των προσφύγων – μεταναστών στην Ειδομένη.\nΣτο πλαίσιο αυτής της αναγκαιότητας ολοκληρώσαμε άμεσα το έργο κατασκευής δικτύων ύδρευσης της Ειδομένης για την υδροδότηση του προσφυγικού καταυλισμού και την αντικατάσταση του παλαιού κεντρικού δικτύου ύδρευσης του οικισμού μήκους 450μ.\nΒ. Έργα Αποχέτευσης\nΗ επιχείρηση μας διερευνά κάθε δυνατότητα χρηματοδότησης από τα Ευρωπαϊκά Προγράμματα.\nΣτο πλαίσιο του έργου «Joint Actions for the efficient urban water management in the cross- border area» με ακρωνύμιο AQUA-M το οποίο είναι ενταγμένο στο Διασυνοριακό Πρόγραμμα IPA «Ελλάδα- πρώην Γιουγκοσλαβική Δημοκρατία της Μακεδονίας 2007-2013» για το Δήμο Παιονίας έχουν προκηρυχθεί ήδη και βρίσκονται στη φάση ολοκλήρωσης δύο έργα που αφορούν :\n-Προμήθεια και εγκατάσταση συστήματος διαχείρισης SCADA στην Εγκατάσταση Επεξεργασίας Λυμάτων Πολυκάστρου\n-Προμήθεια εξοπλισμού για την Εγκατάσταση Επεξεργασίας Λυμάτων Πολυκάστρου\nΠαράλληλα έχουν ολοκληρωθεί τα έργα που αφορούν:\n-Συμπληρωματική παρέμβαση στο δίκτυο αποχέτευσης Πολυκάστρου.\n-Ολοκλήρωση δικτύου αποχέτευσης Ευρωπού με την κατασκευή νέου αγωγού.\n-Κατασκευή δικτύου αποχέτευσης στην Τοπική Κοινότητα Στάθης.\n-Κατασκευή δικτύου αποχέτευσης και πρόσθετα τεχνικά έργα στη δεξαμενή στον οικισμό Γριβας.\n-Κατασκευή φρεατίων αποχέτευσης στο δίκτυο αποχέτευσης Πολυκάστρου και Αγίου Πέτρου για την ομαλή λειτουργία των δικτύων.\n-Κατασκευή δικτύου υπερχείλισης στο αντλιοστάσιο λυμάτων της τοπικής κοινότητας Τούμπας.\nΗ ΔΕΥΑΠ έχει καταθέσει ολοκληρωμένες μελέτες και έχει πάρει έγκριση δημοπράτησης με χρηματοδότηση από το ΕΣΠΑ περιόδου 2016-2020 των παρακάτω έργων:\n-Εγκατάσταση Επεξεργασίας Λυμάτων Τοπικής Κοινότητας Ποντοηράκλειας\n-Εγκατάσταση Επεξεργασίας Λυμάτων Τοπικής Κοινότητας Βαφειοχωρίου.\nΣτην φάση σύνταξης Τευχών Δημοπράτησης και ωρίμανσης βρίσκονται τα έργα:\nΚατασκευή δικτύου αποχέτευσης οικισμού Άσπρου\nΚατασκευής δικτύου αποχέτευσης οικισμού Αξιοχωρίου\nΚατασκευή δεξαμενής καθίζησης Κάρπης\nΚατασκευή δικτύου αποχέτευσης οικισμού Πευκόδασους.\nΓ. Έργα διαχείρισης όμβριων υδάτων.\nΣημαντικό κομμάτι της δραστηριότητας της Επιχείρησης είναι αυτό που αφορά στα όμβρια ύδατα και για αυτό μέρος του Τεχνικού μας προγράμματος περιλαμβάνει έργα αυτοχρηματοδοτούμενα από την ΔΕΥΑΠ που εκτελούνται με αυτεπιστασία, όπως η ολοκλήρωση των εργασιών επισκευής των υποβρυχίων αντλιών και κινητήρων των αντλιοστασίων της ΔΕΥΑ Παιονίας.\nΌσον αφορά την ανταποδοτικότητα:\nΗ ΔΕΥΑΠ έχοντας ως επίκεντρο της λειτουργίας της, την παροχή υπηρεσιών υψηλής ποιότητας στους δημότες – καταναλωτές του δήμου Παιονίας έχει σχεδιάσει και υλοποιεί ένα ολοκληρωμένο Πρόγραμμα προστασίας και καλλιέργειας των πηγών, δημιουργίας νέων και αναβάθμισης των παλαιών δικτύων ύδρευσης – αποχέτευσης και την ενίσχυση και εκσυγχρονισμό των υποδομών άρδευσης.\nΣτόχος μας είναι να πετύχουμε τη μέγιστη ανταποδοτικότητα με χαμηλό κόστος τόσο για τους δημότες όσο και για την Επιχείρηση χωρίς να κάνουμε εκπτώσεις στην ποιότητα. Φροντίζουμε να παρέχουμε στους δημότες καθαρό πόσιμο νερό και καθαρό περιβάλλον εξασφαλίζοντας την απαιτούμενη επάρκεια των υδάτινων πόρων της περιοχής μας.\nΑυτό αποτυπώνεται στη σχέση των παροχών της Επιχείρησης που έχουν αναβαθμιστεί με αντίστοιχη μείωση τιμής μονάδος στους Λογαριασμούς Ύδρευσης – Αποχέτευσης.\nΣε κάθε περίπτωση έχουμε καταφέρει να καταστήσουμε την ΔΕΥΑ Παιονίας ως ένα κύριο Φορέα αναβάθμισης της ποιότητας ζωής των πολιτών και ένα σημαντικό μοχλό ανάπτυξης της περιοχής. Αυτός είναι ο στόχος μας και γι αυτόν εργαζόμαστε καθημερινά ως Διοίκηση και ως εργαζόμενοι στην Επιχείρηση, έχοντας παράλληλα, στην προσπάθεια μας αυτή συμπαραστάτη, το Δήμαρχο και το Δημοτικό Συμβούλιο του δήμου μας.»\nΚΑΚΩΣΕΙΣ ΣΠΟΝΔΥΛΙΚΗΣ ΣΤΗΛΗΣ-ΝΩΤΙΑΙΟΥ ΜΥΕΛΟΥ\nΟι κακώσεις της σπονδυλικής στήλης είναι σημαντικό κεφάλαιο στη νευροτραυματιολογία λόγω του συνεπαγόμενου κινδύνου μόνιμης βλάβης νωτιαίου μυελού.\nΟ νωτιαίος μυελός είναι ένα κρίσιμο ανατομικό μόριο, ο τραυματισμός του οποίου οδηγεί τον ασθενή σε μερική ή ολική μόνιμη αναπηρία, για αυτό έχει ύψιστη σημασία η προστασία της σπονδυλικής στήλης μετά το ατύχημα, με τεχνικές ακινητοποιήσης-σταθεροποιήσης.\nΗ βαρύτητα της κάκωσης σχετίζεται με την εντόπιση, το είδος της και τη σταθερότητα της σπονδυλικής στήλης. Η πτώση αντικειμένου στο κεφάλι, η προσγείωση με το κεφάλι ή στους γλουτούς, προκαλεί συμπιεστικό ή εκρηκτικό κάταγμα, το οποίο μπορεί να είναι:\n-Σταθερό, εφόσον δεν υπάρχει συνδεσμική ή δισκική κάκωση ή κάταγμα των σπονδυλικών τόξων\n-Ασταθές, όταν συνυπάρχει ρήξη οπίσθιου επιμήκη συνδέσμου με κάταγμα των οστικών δομών του σπονδύλου και απαιτείται χειρουργική αποκατάσταση.\nΣε άμεσα πλήγματα της σπονδυλικής στήλης ή σε κακώσεις μετά από υψηλή επιτάχυνση και απότομη επιβράδυνση (πτώση από ύψος ή τροχαίο ατύχημα) η βίαιη υπερέκταση ή υπέρκαμψη σε συνδυασμό με στροφικές δυνάμεις προκαλούν πολλαπλές κακώσεις στα οστικά, αρθρικά και συνδεσμικά στοιχεία και άμεσο μερικό ή ολικό τραυματισμό νωτιαίου μυελού.\nΑπαιτείται άμεση ακινητοποίηση με κηδεμόνα αυχένος όταν διαπιστώνεται άλγος σε ΑΜΣΣ, νευρολογικά συμπτώματα ή όταν η εξέταση είναι αδύνατη (κώμα). Η διάγνωση τίθεται με κλινική εξέταση, ακτινογραφίες, αξονική και μαγνητική τομογραφία. Τα άτομα με πλήρη μόνιμη νευρολογική βλάβη πάνω από το επίπεδο του Α7 παραμένουν ολικώς εξαρτημένα από το περιβάλλον τους.\nΣε βλάβες κάτω από αυτό το επίπεδο, η κίνηση του βραχίονα, πήχη και καρπού επιτρέπουν τη μερική αυτοεξυπηρέτηση με μεταφορά προς και από το αμαξίδιο.\nΑπαιτείται μεγάλη στήριξη από το οικογενειακό περιβάλλον, αλλά και συνεισφορά από την πολιτεία για την ικανοποιητικότερη δυνατή επανένταξη τους στην κοινωνία.\nΠόντου 7, Κιλκίς\nΤηλ: 23410 26208\nΣελίδα 92 από 103


Έρπης ζωστήρας - Συμπτώματα, αντιμετώπιση και φωτογραφίες - Συμπτώματα, αντιμετώπιση και φωτογραφίες\nερπης ζωστηρας στη πλατη\nΤι είναι ο έρπης ζωστήρ;\nΟ έρπης ζωστήρ είναι μια λοίμωξη που προκαλείται από τον ίδιο ιό που προκαλείται και η ανεμοβλογιά. Ακόμη κι αν έχετε περάσει ανεμοβλογιά σε μικρότερη ηλικία ο ιός μπορεί να επιζήσει στο νευρικό σας σύστημα και χρόνια αργότερα να ενεργοποιηθεί και να εκδηλωθεί πλέον σαν έρπης ζωστήρας.\nΈρπης ζωστήρας πρώτο στάδιο\nΑυτή η ιογενής λοίμωξη χαρακτηρίζεται από ένα κόκκινο εξάνθημα που εμφανίζεται σε διάφορα σημεία του σώματος σας. Ο έρπης ζωστήρας σε αρχικό στάδιο θα προκαλέσει πόνο, αίσθημα καύσου και φαγούρα. Συνήθως τα εξανθήματα εμφανίζονται στη μία πλευρά του σώματος ως μια λωρίδα με μικρές κυψέλες στον κορμό, τον αυχένα ή ακόμη και το πρόσωπα σας.\nΈρπης ζωστήρας πόσο διαρκεί;\nΣτους περισσότερους ασθενείς ο έρπης ζωστήρ θα διαρκέσει περίπου για διάστημα ενός μηνός. Σπάνια θα εμφανιστεί και δεύτερη φορά στο ίδιο άτομο. Δηλαδή αν περάσετε μια φορά αυτή τη λοίμωξη είναι δύσκολο να ξαναέχετε. Περίπου 1 στα 3 άτομα εμφανίζουν έρπη ζωστήρ παγκοσμίως.\nΈρπης ζωστήρας συμπτώματα\nΤα πρώτα συμπτώματα του έρπη ζωστήρ είναι συνήθως ο πόνος και το αίσθημα καύσου. Ο πόνος εμφανίζεται στη μία πλευρά του σώματος συνήθως και εκδηλώνεται ένα μικρό κόκκινο μπάλωμα. Έπειτα θα κάνει την εμφάνιση του ένα κόκκινο εξάνθημα.\nΤα χαρακτηριστικά του εξανθήματος του έρπη ζωστήρα περιλαμβάνουν:\nΦουσκάλες με υγρό που σπάνε εύκολα\nΕξάνθημα που εξαπλώνεται από τη σπονδυλική στήλη έως τον κορμό σας\nΕξάνθημα που μπορεί να εμφανιστεί στο πρόσωπο και τα αυτιά σας\nΈρπης ζωστήρας χωρίς εξάνθημα\nΜερικοί άνθρωποι εμφανίζουν και άλλα συμπτώματα πέρα από το εξάνθημα.\nΆλλα συμπτώματα του έρπη ζωστήρα μπορεί να είναι :\nΣπάνιες και σοβαρές επιπλοκές του έρπη ζωστήρα μπορεί να είναι:\nΈρπης ζωστήρας στο μάτι – χρήζει άμεσης αντιμετώπισης για να αποφευχθεί μόνιμη βλάβη των ματιών-\nΈρπης ζωστήρας στο στήθος\nΈρπης ζωστήρας στο κεφάλι ιδιαίτερα στην περιοχή των αυτιών και αν συνοδεύεται από απώλεια ακοής ή έντονο πόνο στο ένα αυτί σας, ζάλη, απώλεια γεύσης -μπορεί να είναι συμπτώματα του συνδρόμου Ramsay Hunt-.\nΒακτηριακές λοιμώξεις -μπορεί να έχετε αν δέρμα σας γίνει κόκκινο, πρησμένο και ζεστό στην αφή.\nΠοιος κινδυνεύει να εμφανίσει έρπη ζωστήρα;\nΟποιοσδήποτε έχει περάσει ανεμοβλογιά κινδυνεύει να εμφανίσει και έρπη ζωστήρα. Όμως υπάρχουν ορισμένοι παράγοντες που αυξάνουν τις πιθανότητες εμφάνισης.\nΑν έχετε κάποια ασθένεια που αποδυναμώνει το ανοσοποιητικό σας σύστημα όπως ο ιός HIV, το AIDS και ο καρκίνος.\nΈχετε κάνει χημειοθεραπείες ή θεραπείες με ακτινοβολία.\nΠαίρνετε φάρμακα που αποδυναμώνουν το ανοσοποιητικό σας όπως τα στεροειδή ή τα φάρμακα που χορηγούνται μετά από μεταμόσχευση οργάνου.\nΈρπης ζωστήρας σε ηλικιωμένους\nΟ έρπης ζωστήρας είναι ιδιαίτερα διαδεδομένος στους ηλικιωμένους. Από την αναλογία 1 στα 3 άτομα που αναφέραμε πιο πάνω τουλάχιστον οι μισοί είναι άνω των 60 ετών. Αυτή η ηλικιακή ομάδα είναι πιθανότερο να εμφανίσει έρπη ζωστήρα λόγω του αποδυναμωμένου ανοσοποιητικού συστήματος.\nΟι ηλικιωμένοι με έρπη ζωστήρα είναι πιο πιθανό να εμφανίσουν επιπλοκές όπως οι βακτηριακές λοιμώξεις και εκτεταμένα εξανθήματα. Επίσης είναι επιρρεπής σε πνευμονία και φλεγμονή. Είναι πολύ σημαντικό στους ηλικιωμένους η θεραπεία για τον έρπη ζωστήρα να ξεκινήσει αμέσως μόλις εμφανιστούν τα πρώτα συμπτώματα.\nΈρπης ζωστήρας εμβόλιο\nΠροκείμενου να αποφευχθεί ο έρπης ζωστήρ συνίσταται στους ενήλικες άνω των 50 ετών να κάνουν εμβόλιο έρπητα ζωστήρα.\nΈρπης ζωστήρας μετάδοση\nΑν έχετε ερπη ζωστηρ μπορείτε να βάζετε ένα δροσερό πανί επάνω στο εξάνθημα για να ανακουφιστείτε από τον πόνο. Κρατήστε το εξάνθημα καλυμμένο όσο περισσότερο μπορείτε για να αποφύγετε τη μετάδοση του ιού και σε άλλους ανθρώπους. Ρωτήστε το γιατρό σας αν θα μπορούσατε να πάρετε φάρμακα που θα μειώσουν την ένταση και τα συμπτώματα του ιού. Ο γιατρός σας θα σας προτείνει επίσης και φάρμακα για τον πόνο αν κρίνεται αυτό απαραίτητο.\nΈρπης ζωστήρ στην εγκυμοσύνη\nΑν και είναι σπάνιο να εμφανίσετε έρπη ζωστήρα στην εγκυμοσύνη δεν είναι και αδύνατο. Αν έρθετε σε επαφή με άτομο που έχει ενεργό έρπη ζωστήρα ή ανεμοβλογιά μπορείτε εύκολα να κολλήσετε και εσείς.\nΑνάλογα με το τρίμηνο στο οποίο βρίσκεστε και εμφανίσετε κάποια από τις δύο ιώσεις μπορεί να επηρεάσει εσάς και το έμβρυο. Η λήψη εμβολίου για τον έρπη ζωστήρ πριν την εγκυμοσύνη είναι κάτι πολύ σημαντικό που θα προστατέψει τόσο εσάς όσο και το μωρό σας. Ο έρπης ζωστήρας είναι λιγότερο πιθανό να προκαλέσει επιπλοκές όμως σίγουρα θα είναι επίπονος. Επισκεφθείτε αμέσως τον γιατρό σας αν εμφανίσετε οποιοδήποτε εξάνθημα κατά τη διάρκεια της εγκυμοσύνης και μην έρχεστε σε επαφή με άτομα που μπορεί να έχουν.\nΤα φάρμακα που χρησιμοποιούνται για τη θεραπεία του έρπη ζωστήρα μπορούν να χρησιμοποιηθούν κατά τη διάρκεια της εγκυμοσύνης και να μειώσουν τα δυσάρεστα συμπτώματα.\nΔιάγνωση του έρπη ζωστήρα\nΣτις περισσότερες περιπτώσεις μια φυσική εξέταση του εξανθήματος αρκεί για να διαγνωστεί ο έρπης ζωστήρ. Φυσικά ένα αναλυτικό ιστορικό των συμπτωμάτων σας είναι επίσης απαραίτητο.\nΣε σπάνιες περιπτώσεις ίσως ο γιατρός σας χρειαστεί να στείλει κάποιο δείγμα από το δέρμα ή το υγρό που έχουν οι φουσκάλες για βιοψία.\nΘεραπεία για τον έρπη ζωστήρα\nΔεν υπάρχει κάποια θεραπεία για τον έρπη ζωστήρα, όμως, συνταγογραφούνται φάρμακα που μπορούν να μειώσουν τα συμπτώματα και τη διάρκεια της λοίμωξης.\nΟι θεραπείες στο σπίτι για τον έρπη ζωστήρα μπορούν επίσης να σας διευκολύνουν στην αντιμετώπιση των συμπτωμάτων.\nΟι σπιτικές θεραπείες για τον έρπη ζωστήρα μπορεί να περιλαμβάνουν:\nΚρύες κομπρέσες με μελισσόχορτο επάνω στο εξάνθημα για να μειωθεί ο πόνος και η φαγούρα\nΕφαρμογή ειδικών λοσιόν για τη μείωση του κνησμού\nΝα κάνετε λουτρά με βρόμη για τη μείωση του πόνου και της φαγούρας\nΣυνήθως ο έρπης ζωστήρας θα καθαρίσει εντελώς μετά από λίγες εβδομάδες και είναι πολύ σπάνιο να επιστρέψει. Εάν τα συμπτώματα σας δεν μειωθούν σε διάστημα 10 ημερών θα χρειαστεί να ξαναεπισκεφθείτε το γιατρό σας.\nΈρπης ζωστήρας θεραπεία με βότανα\nΤο καλύτερο βότανο για την θεραπεία του έρπη ζωστήρα δεν είναι άλλο από το μελισσόχορτο. Βράστε το μελισσόχορτο και αφού το αφήσετε να κρυώσει μουλιάστε εκεί ένα μαλακό πανί και έπειτα απλώστε το επάνω στο εξάνθημα, κάντε αυτές τις κομπρέσες όσες περισσότερες φορές μπορείτε κατά της διάρκεια της μέρας.\nΕπίσης στην αγορά θα βρείτε πολλά στικ με μελισσόχορτο που προορίζονται για τη θεραπεία του δέρματος από τσιμπήματα εντόμων, όμως θα μπορούσατε να τα χρησιμοποιήσετε και τοπικά για τη θεραπεία του έρπη ζωστήρα.\nΈρπης ζωστήρας διατροφή\nΓια τη θεραπεία του έρπη ζωστήρα θα πρέπει να ενδυναμώσετε το ανοσοποιητικό σας σύστημα. Γι’ αυτό είναι απαραίτητο να εντάξετε κάποια συγκεκριμένα τρόφιμα στη διατροφή σας.\nΗ διατροφή για τον έρπη ζωστήρα πρέπει να είναι πλούσια σε:\nΝερό -φροντίστε να είστε πάντα ενυδατωμένοι\nΦαγητά που πρέπει να αποφεύγετε αν έχετε έρπη ζωστήρα:\nΕπεξεργασμένα φαγητά πχ. Αλλαντικά\nΦαγητά ή γλυκά που περιέχουν ζελατίνη\nΠρόληψη από τον έρπη ζωστήρα\nΟ εμβολιασμός είναι το μοναδικό που μπορείτε να κάνετε για να προστατευτείτε από την πιθανή μόλυνση από έρπη ζωστήρα.\nΟ έρπης ζωστήρας είναι μεταδοτικός και πρέπει να πάρετε ορισμένα μέτρα για να μην κολλήσετε τα αγαπημένα σας πρόσωπα.\nΚρατήστε το εξάνθημα καλυμμένο\nΜην έρχεστε σε επαφή με άτομα που δεν έχουν περάσει ανεμοβλογιά ή έχουν εξασθενημένο ανοσοποιητικό σύστημα.\nΠλύνετε συχνά τα χέρια σας και εφαρμόστε αντισηπτικό τζελ.\nΈρπης ζωστήρας φωτογραφίες\nερπης ζωστηρας στο λαιμο\nΠροηγούμενο άρθροΤι είναι η θρομβοφλεβίτιδα;\nΕπόμενο άρθροΤενοντίτιδα – Αίτια και θεραπεία\nΟμοιοπαθητική – Τι είναι και πως λειτουργεί


Στη Γενική Συνέλευση του ΕΣΑΚΕ οι Παναγιώτης και Γιώργος Αγγελόπουλος (vid) - Ποδόσφαιρο - gavros.gr\nΔευτέρα, 6 Μαΐου 2019 - 14:14\nΣτις 14:30 το μεσημέρι της Δευτέρας 6 Μαΐου διεξάγεται στα γραφεία του ΕΣΑΚΕ η πιο σημαντική συνάντηση για το μέλλον του ελληνικού μπάσκετ. Η Γενική Συνέλευση της Λίγκας, παρουσία των μετόχων των ομάδων.\nΤο «παρών» δίνουν οι ιδιοκτήτες και Πρόεδροι της ΚΑΕ Ολυμπιακός, Παναγιώτης και Γιώργος Αγγελόπουλος. Σε μια συνάντηση άκρως καθοριστική για το άθλημα. Ειδικά μετά από όσα έγιναν την περασμένη Παρασκευή στον ορισμό των διαιτητών.\nΕίναι δεδομένο πώς το πρόβλημα της διαιτησίας δεν αφορά μόνο τον Ολυμπιακό που έχει ζητήσει να φύγει από την ΕΟΚ, να πάει στον ΕΣΑΚΕ και να γίνει επαγγελματική στα πρότυπα της ισπανικής λίγκας. Πολλές ομάδες έχουν θέματα για τη διαιτησία και είναι σίγουρο πώς θα ακουστούν πολλά και ενδιαφέροντα.\nΠαναγιώτης και Γιώργος Αγγελόπουλος έφτασαν στα γραφεία της λίγκας γύρω στις 14:10. Το gavros.gr βρίσκεται στον ΕΣΑΚΕ και θα σας ενημερώνει για ό,τι συμβαίνει.\nΟι «ερυθρόλευκοι» παρουσίασαν τα εισιτήρια διαρκείας για τη σεζόν 2019/20, με τη διάθεση να ξεκινά από την Τρίτη 7 Μαΐου.


ΤΟ PLAYSTATION 4 ΞΕΠΕΡΑΣΕ ΤΙΣ 30 ΕΚΑΤΟΜΜΥΡΙΑ ΠΩΛΗΣΕΙΣ | TechZoom.gr\nΤΟ PLAYSTATION 4 ΞΕΠΕΡΑΣΕ ΤΙΣ 30 ΕΚΑΤΟΜΜΥΡΙΑ ΠΩΛΗΣΕΙΣ\nΜέσα σε δύο χρόνια η Sony έχει πουλήσει τρεις φορές τον πληθυσμό της Ελλάδας σε PS4 και πλέον ατενίζει το μέλλον αφ’ υψηλού!\nΔύο χρόνια. Τριάντα εκατομμύρια μονάδες. Και συνεχίζουμε.\nΑυτό είναι το επίτευγμα της Sony με την παιχνιδομηχανή που κυκλοφόρησε στα μέσα Νοεμβρίου του 2013 στις ΗΠΑ και δύο εβδομάδες αργότερα στις Ευρωπαϊκές αγορές. Σε τρεις μέρες κλείνουμε δύο χρόνια στην Ευρώπη και μέσα σε αυτά τα δύο χρόνια, εκτός των απόλυτων αριθμών, έχει καταφέρει να ξεπεράσει το 50% σε μερίδιο αγοράς στις κονσόλες – αυτή τη στιγμή το PlayStation 4 βρίσκεται περί το 52%, με το Xbox One στη δεύτερη θέση με μόλις 29%.\nΗ σύγκριση των πωλήσεων με τον κύριο ανταγωνιστή του, την παιχνιδομηχανή της Microsoft, δεν είναι απολύτως εφικτή, μιας και η Microsoft δεν δίνει επίσημα στοιχεία για τις πωλήσεις ή τις αποστολές (προς καταστήματα και αλυσίδες καταστημάτων) αλλά υπάρχουν ειδικοί αναλυτές που μπορούν να “εκμαιεύσουν” αυτά τα στοιχεία.\nΌπως και να έχει, η Sony συνεχίζει να αυξάνει το ποσοστό της εις βάρος των ανταγωνιστών της, του Xbox One και του Nintendo Wii U, με τον μεγαλύτερο χαμένο να είναι το Wii U που βρίσκεται στο 19% της αγοράς με συνεχή πτωτική τάση.\nΕπίσης σημαντικό είναι το ότι το PS4 συνεχίζει και πωλείται με σχεδόν σταθερό ρυθμό από τη στιγμή που κυκλοφόρησε μέχρι τώρα. Περιστασιακά, αναλόγως και κυκλοφοριών παιχνιδιών ή ειδικών προσφορών, το Xbox One έχει καταφέρει να καταγράψει περισσότερες πωλήσεις για κάποιους μήνες. Φαίνεται, όμως, πως η προέλαση της Sony είναι πραγματικά ασταμάτητη, με το PS4 να έχει ήδη τόσο μεγάλο προβάδισμα ώστε, ακόμη και λαμβάνοντας υπ’όψιν την τωρινή βελτίωση των πωλήσεων του Xbox One, η κονσόλα της Microsoft δεν προλαβαίνει να πιάσει τους αριθμούς του PS4 πριν το… 2024!\nΌπως και να το δει κανείς, οι αριθμοί είναι εντυπωσιακοί. Η Sony πουλάει ένα εκατομμύριο και διακόσιες πενήντα χιλιάδες PlayStation 4 ανά μήνα, κάθε μήνα, από τον Νοέμβριο του ’13!\n30 million, microsoft, PlayStation 4, ps4, sales, sony, Xbox One\nmicrosoftPlayStation 4ps4salessonyXbox One\nΕΝΑ ΜΑΓΙΚΟ ΠΑΡΑΜΥΘΙ ΣΤΗΝ ΚΟΝΣΟΛΑ ΜΑΣ!


Αεροπορικές εταιρείες προς Νότια Γαλλικά Εδάφη (TF)\nΑεροπορικές εταιρείες προς Νότια Γαλλικά Εδάφη (TF) - Πλήρης αναζήτηση\nΕδώ εμφανίζονται οι αεροπορικές εταιρείες που πετούν προς Νότια Γαλλικά Εδάφη. Κάντε κλικ στους σύνδεσμους για να βρείτε φτηνές πτήσεις προς Νότια Γαλλικά Εδάφη και να συγκρίνετε τις τιμές άλλων αεροπορικών εταιρειών που πετούν στην Νότια Γαλλικά Εδάφη.\nΜε το Skyscanner μπορείτε να βρείτε τις πιο φτηνές πτήσεις για Νότια Γαλλικά Εδάφη (από εκατοντάδες αεροπορικές εταιρείες, όπως οι ) χωρίς να χρειάζεται να επιλέξετε συγκεκριμένες ημερομηνίες και προορισμούς. Για αυτό το λόγο, το Skyscanner είναι η καλύτερη πηγή αναζήτησης φτηνών εισιτηρίων για το ταξίδι σας.\nΓια να κλείσετε μια φτηνή πτήση για Νότια Γαλλικά Εδάφη, επιλέξτε από τη λίστα των πτήσεων προς Νότια Γαλλικά Εδάφη που εμφανίζεται παρακάτω ή χρησιμοποιήστε τους σύνδεσμους στο πλάι της σελίδας για να βρείτε πληροφορίες για περισσότερες πτήσεις. Για να αναζητήσετε μια νέα πτήση, χρησιμοποιήστε τα παραπάνω πεδία αναζήτησης.\nΤιμές πτήσεων προς Νότια Γαλλικά Εδάφη\nΑεροπορικά εισιτήρια για Νότια Γαλλικά Εδάφη\nΝότια Γαλλικά Εδάφη: αεροδρόμια της χώρας


Έξυπνες γυναίκες αποφεύγουν αυτούς τους τύπους ανδρών\nΌσο μεγαλώνει ο άνθρωπος αρχίζει να βλέπει καθαρά τα πράγματα. Σταματάει να βγαίνει πρωτοχρονιά στη μία, για να πιει το πρώτο ποτό στις πέντε. Αποφεύγει αγνώστου ποιότητας ταχυφαγεία. Σταματάει να πίνει ρετσίνα. Έτσι και η γυναίκα, αποφεύγει τους παρακάτω τύπους.\nΑυτούς που την αντιμετωπίζουν σαν μαμά\nΊσως είναι το μεγαλύτερο αντιδιεργερτικό. Η γυναίκα που ξέρει τι θέλει, το τελευταίο που θέλει είναι να γίνει η νταντά του σύντροφού της. Ένας ώριμος και ανεξάρτητος άνδρας έχει μείνει μόνος του και μπορεί να επιζήσει χωρίς να πηγαίνει τα ρούχα του στη μάνα του για να τα πλύνει.\nΑυτούς που νομίζουν ότι είναι αστείοι\nΟι ώριμες συναισθηματικά γυναίκες θέλουν έναν σύντροφο που να είναι αστείος. Όχι έναν που να νομίζει ότι είναι αστείος. Οι άνδρες που νομίζουν ότι είναι αστείοι, συνήθως είναι αυτοί που προσπαθούν να σε κάνουν να γελάσεις με σεξιστικά αστεία ή φωνάζοντας πάρα πολύ δυνατά ή αναπαράγοντας αστεία από γνωστές σελίδες του fb, σαν δικά τους. Παρατηρείται πως όποτε λένε αστεία, οι τριγύρω γελάνε βεβιασμένα και ανακάθονται από αμηχανία.\nΑυτούς που την κάνουν να υποτιμά τον εαυτό της\nΥπάρχει ένα ψυχολογικό τρικ που πολλοί γνωρίζουν και εφαρμόζουν. Αν συνδυάσεις ένα κομπλιμέντο μαζί με μία μικρή προσβολή, αρχίζεις να είσαι ο κυρίαρχος του φλερτ-παιχνιδιού. Για παράδειγμα: «Ωραία η κολόνια σου, μυρίζει φρεσκάδα απορρυπαντικού» ή «Ωραία τα παπούτσια σου, όλες αυτά φοράνε τώρα τελευταία, ε;», αυτά αν δεν έχουν ειπωθεί από κάποιον καλοκάγαθο και αφηρημένο τύπο που στο τέλος θα γουρλώσει τα μάτια του από αμηχανία, είναι απόπειρα χειραγώγησης.\nΑυτούς που δεν είναι μονογαμικοί\nΔυστυχώς, όταν οι γυναίκες –και οι άντρες- ξεκινάνε να ταξιδεύουν στον πλανήτη του φλερτ, έλκονται πιο εύκολα από αυτούς που οι υπόλοιποι άντρες αποκαλούν «βλάκες». Αυτό συμβαίνει για τον προφανή λόγο ότι οι συγκεκριμένοι έχουν ασκήσει τόσο το φλερτ και έχουν φάει τόση χυλόπιτα, που πλέον έχουν ανακαλύψει τους βασικούς κανόνες του παιχνιδιού (βλ. παραπάνω τρικ). Οι γυναίκες μεγαλώνοντας, διαπιστώνουν ότι δεν θέλουν ένα γκόμενο που φαινομενικά είναι αρρενωπός, αλλά τρέχει πίσω από άλλες τρεις.\nΑυτούς τους άξεστους\nΕκείνους που θα ξεχάσουν να κρατήσουν την πόρτα ανοιχτή για να μπει και η συνοδός τους και μετά θα μιλήσουν άσχημα στο σερβιτόρο ή σε κάποιον που τους εξυπηρετεί. Έπειτα ίσως κοιτάξουν επιδεικτικά μία άλλη γυναίκα, κάνοντας τη συνοδό τους να νιώσει αμήχανα. Η ευγένεια είναι απαραίτητη.\nΑυτούς τους ωραιοπαθείς\nΉ νάρκισσους. Ένας άνδρας μπορεί να είναι ωραιοπαθής, χωρίς να είναι απαραίτητα ωραίος. Ορισμένοι κάνουν μισή ώρα μπάνιο, φτιάχνουν άλλη μισή ώρα τα μαλλιά τους και επιλέγουν προσεκτικά την κάλτσα που ταιριάζει γάντι με το παντελόνι τους. Έπειτα, παίρνουν τον χάρακα και ξυρίζουν τα γένια τους με απόλυτη ακρίβεια, ώστε να μοιάζουν με χαρακτήρα του GTA ή ποδοσφαιριστή στο Pro. Τέλος, ολοκληρώνουν την ωραιοπαθή εμφάνιση τους με το ύφος πολλών καρδιναλίων, κοιτώντας αφ? υψηλού όποιον περνάει στο διάβα τους.\nΑυτούς που δεν αναλαμβάνουν τις ευθύνες τους\nΟι γυναίκες που ξέρουν τι θέλουν, μόλις ακούνε έναν άνδρα να ξεκινάει μία πρόταση με το «Δεν ήταν δικό μου το φταίξιμο» υποψιάζονται ότι κάτι πάει στραβά. Μία παροιμία λέει ότι χρειάζονται δύο για να χορέψουν τάνγκο και αυτό σημαίνει ότι για μία κατάσταση ευθύνονται και οι δύο εμπλεκόμενοι. Οι γυναίκες αυτόματα σκέφτονται εκείνη τη στιγμή ότι έχουν απέναντι τους ένα παιδάκι που φοβάται μην τιμωρηθεί.


Πρωτεΐνης και λίπους καυστήρα - Γρήγορη απώλεια βάρους atlanta ga\nΩστόσο είναι σημαντικό να επιλέξετε ένα συμπλήρωμα πρωτεΐνης που είναι χαμηλό σε ζάχαρη και πρόσθετα ειδικά εάν θέλετε να χάσετε βάρος. Πρωτεΐνης και λίπους καυστήρα. Κατά το μεταβολισμό ενώ 1 g υδατάνθρακα ή πρωτεΐνης αποδίδει 4 kcal\nΚατά το μεταβολισμό ενώ 1 g υδατάνθρακα ή πρωτεΐνης αποδίδει 4 kcal . Ποια είναι τα οφέλη ενός καυστήρα λίπους; Όπως υποδηλώνει το όνομα, οι καυστήρες λίπους σχεδιάζονται για να βοηθήσουν με τις προσπάθειες απώλειας βάρους και την καύση λίπους. « καυστήρα» που καίει λίπος 24 ώρες το 24ωρο και πράξε αναλόγως. Αποτελούνται περίπτωση, των διαφόρων ενισχύσεων για τη στήριξη της καύση του σωματικού λίπους.\nΜπορείς να μετατρέψεις τον οργανισμμό σου σε καυστήρα λίπους ; Η απάντηση είναι καταφατική και μάλιστα δε θέλει κόπο αλλά τροπο αρκεί να ακολουθήσει τα παρακάτω tips. Εάν πάρετε έναν καυστήρα λίπους κάθε μέρα για περισσότερους από μερικούς μήνες, θα σταματήσει να εργάζεται επειδή το σώμα σας θα συνηθίσει σε αυτό και αυξάνει τον κίνδυνο παρενεργειών.\nEco Slim – φυσικό λίπος καυστήρα με εκχυλίσματα μούρων για να μπλοκάρει την όρεξη, να μειώνει τις καταθέσεις λίπους και την κυτταρίτιδα. Εξασφαλίζουν σημαντικό μέρος της απαιτούμενης ενέργειας. Για να ενισχύσεις, το μεταβολισμό σου. Ποια είναι τα οφέλη ενός καυστήρα λίπους; Όπως υποδηλώνει το όνομα, οι καυστήρες λίπους σχεδιάζονται για να βοηθήσουν με τις προσπάθειες απώλειας βάρους και την καύση λίπους.\nΥπάρχουν διαφορετικοί τύποι λίπος καυστήρα, με διαφορετική επίδραση και την τιμή. Μάθετε πώς να επιλέξετε την καλύτερη ποιότητα πρωτεΐνης σε τρόφιμα, ώστε να μπορείτε να μεγιστοποιήσετε τις διαδικασίες καύση του λίπους και την οικοδόμηση των μυών.\nΑντί να παραπονιέσαι ότι παχαίνεις επειδή έχεις κακό μεταβολισμό, μάθε πώς μπορείς να το μετατρέψεις σε. Winsol και Anvarol να βοηθήσει στην προστασία των μυών σας από το να καταστραφεί από τον καυστήρα λίπους και βεβαιωθείτε ότι έχετε διατηρήσει το μυ που έχει αποκτηθεί κατά τη διάρκεια της.\nΠράσινο καφέ φασόλια max εκουαδόρ\nΧρόνιο άγχος και αύξηση βάρους\nΣτομάχι διατροφή κοκ\n3010 απώλεια βάρους newton


Τα “Ναι” και τα “Όχι” στη διακόσμηση των τραπεζιών σας! – Property for sale or to rent in Cyprus\n*Υπολογίστε ότι σε ένα κλασικό σε μέγεθος τραπεζάκι η μισή επιφάνεια θα πρέπει να είναι διακοσμημένη. Σε ένα μεγαλύτερο υπολογίστε να αφήσετε κενό το ¼.\n*3 πράγματα είναι σημαντικό να υπάρχουν : 1 βάζο ή ένα γλαστράκι, βιβλία, 1 διακοσμητικό.\n*Τραπεζάκια με πολύ λεπτά πόδια και χωρίς ράφι από κάτω είναι ιδανικά για τα μικρά διαμερίσματα.\n*Τα μικροαντικείμενα προτιμήστε να τα συγκεντρώσετε σε έναν δίσκο που θα προσμετρηθεί ως 1 διακοσμητικό αντικείμενο για το τραπεζάκι.\n-Και φυσικά είναι μεγάλη τάση η διακόσμηση με την ίδια απόχρωση αλλά σε διαφορετικές φόρμες αντικειμένων.\n-Τοποθετήστε ακριβώς πίσω από αυτό 2-3 φυτά εσωτερικού χώρου σε διαφορετικά ύψη και 1-2 φυτά αρκετά μικρότερα πάνω στο τραπεζάκι\nDO diy Τοποθετήστε 2 τελάρα κάτω το ένα πλάτη στο άλλο. Έτσι και στις 2 μεριές θα έχετε ένα ράφι. Το τρίτο τελάρο τοποθετήστε το από πάνω κατά μήκος.\n-Τοποθετήστε τα λουλούδια γεμίζοντας μεγάλα κενά με μεγάλα λουλούδια και τα κενά ενδιάμεσα με μερικά μικρότερα.\n-Τα κεριά σίγουρα είναι κάτι που θα πρέπει να υπάρχει ακόμα και σε ένα φιλικό δείπνο προσδίδουν ατμόσφαιρα και βοηθάνε να χαλαρώσουν οι καλεσμένοι σας\n– Βάλτε το σε μια γωνιά δίπλα από το νιπτήρα ή δίπλα στη μπανιέρα


Καρντόσο και… κλήρωση αποφασίζουν για στόπερ στην ΑΕΚ - Ειδήσεις - νέα - Το Βήμα Online\nΟ Μιγκέλ Καρντόσο έχει βρει τους υποψήφιους μεταγραφικούς στόχους για τη θέση του στόπερ αλλά θα κάνει τις τελικές του εισηγήσεις μετά την κλήρωση για τα προκριματικά του Europa League.\nΗ ΑΕΚ έχει ανάγκη από έναν ακόμα στόπερ. Αυτό έχει αποφασίσει ο Μιγκέλ Καρντόσο που αγχώνεται με την ευπάθεια σε τραυματισμούς του Ντμίτρο Τσιγκρίνσκι τον οποίο θεωρεί βασικό δίπλα στον Βράνιες.\nΣύμφωνα με την Ώρα των Σπορ, ο Πορτογάλος τεχνικός έχει αποφασίζει τα χαρακτηριστικά του παίκτη που θέλει να ντύσει στα κιτρινόμαυρα, ωστόσο θα κάνει τις τελικές του εισηγήσεις μετά την κλήρωση της Δευτέρας (5/8) η οποία θα κάνει γνωστό τον αντίπαλο της ΑΕΚ στα playoffs του Europa League, σε περίπτωση που ξεπεράσει το εμπόδιο της Κράιοβα.\nΤώρα αυτό που καλείται να αποφασίσει ο Πορτογάλος είναι αν θα πάρει παίκτη βασικό δίπλα στον Βράνιες ή θα περιμένει τον Τσιγκρίνσκι, εμπιστευόμενος τους Οικονόμου και Σβάρνα μέχρι να επιστρέψει ο Ουκρανός, βρίσκοντας μια λύση συμπληρωματική. Πολλά από αυτά θα κρίνουν και οι ατομικές εμφανίσεις των ποδοσφαιριστών στα δύο ματς με την Κράιοβα για τον 3ο προκριματικό γύρο του Europa Legaue.


Μακεδονικός: Συνεχίζει με μεταγραφές, ανανεώσεις και αποχωρήσεις - Βasketplus\nΣυνεχίζει την έντονη δραστηριότητα ο Μακεδονικός, καθώς ανακοίνωσε τετραπλή αποχώρηση παικτών και μια διπλή… παραμονή.\nΣυγκεκριμένα αποχώρησαν σήμερα (9/7) οι Χάρης Πλιούκας, Κώστας Παλιαχάνης, Άγγελος Τσαούσης και Κώστας Ζάχαρης.\nΑντιθέτως, στα πράσινα θα αγωνίζονται την επόμενη χρονιά τα αδέρφια Φλιάτη, ο Γιάννης και ο Γιώργος. Ο μεν Γιάννης παρέμεινε για 3η συνεχόμενη σεζόν στον Μακεδονικό, ο οποίος απέκτησε χθες (8/7) και τον αδερφό του, Γιώργο, που μέχρι πρότινος ήταν παίκτης του Πανσερραϊκού.\nΟ Μακεδονικός έχει αποκτήσει ακόμα τον Θωμά Αμπαρά και ανανέωσε τους Σπύρο Βαρδή, Νίκο Αζίζη.\nΗ ανακοίνωση για τους παίκτες που αποχώρησαν:\n«Ο Α.Σ.Μακεδονικός ανακοινώνει την λύση της συνεργασίας με τους αθλητές της ανδρικής ομάδας μπάσκετ Χάρη Πλιούκα, Κώστα Παλιαχάνη, Άγγελο Τσαούση και Κώστα Ζάχαρη.\nΕυχόμαστε σε όλους καλή συνέχεια στην μπασκετική τους σταδιοδρομία και ότι καλύτερο σε προσωπικό επίπεδο».\nΗ ανακοίνωση για τα αδέρφια Φλιάτη:\nΟι διοίκηση του συλλόγου εύχεται και στους δύο κάθε επιτυχία με την φανέλα του συλλόγου μας και χωρίς τραυματισμούς».\nΠΡΟΗΓΟΥΜΕΝΟ ΑΡΘΡΟΠαραμένει Μαχητής ο Νότης!\nΕΠΟΜΕΝΟ ΑΡΘΡΟΝέος προπονητής στον Αίαντα Ευόσμου ο Θωμάς Κωστόπουλος


Euroferry Olympia: Βρέθηκε ζωντανός ένας Λευκορώσος επιβάτης - Ενώ ένας Έλληνας ανασύρθηκε νεκρός\nEuroferry Olympia: Βρέθηκε ζωντανός ένας Λευκορώσος επιβάτης – Ενώ ένας Έλληνας ανασύρθηκε νεκρός (video)\nΖωντανός στην πρύμνη του πλοίου Euroferry Olympia, βρέθηκε ο ένας εκ των 12 αγνοουμένων από άνδρες της ΕΜΑΚ.\nΠρόκειται για 21χρονο οδηγό φορτηγού λευκορωσικής καταγωγής, διαψεύδοντας τις πρώτες πληροφορίες που ήθελαν να είναι από τη Λιθουανία. Ο επιβάτης κατάφερε να απεγκλωβιστεί, βγήκε στο κατάστρωμα και έπειτα επιβιβάστηκε σε σκάφος του Λιμενικού.\nΓύρω στις 11:30 π.μ, ο 21χρονος έφτασε στην Κέρκυρα για να εξεταστεί από γιατρούς. Πάντως, η κατάστασή της υγείας του κρίνεται καλή, παρά την ολοκλήρωση 53 ωρών από το ξέσπασμα της φωτιάς μέχρι τη στιγμή της διάσωσής του. Σύμφωνα με πληροφορίες, ο Λευκορώσος βρισκόταν σε καμπίνα, όπου η θερμοκρασία ήταν κάπως χαμηλότερη από ό,τι στο υπόλοιπο πλοίο.\n«Πείτε μου ότι ζω» φέρονται να ήταν οι πρώτες λέξεις που είπε ο Λευκορώσος στους διασώστες. Επιπλέον, είπε πως ανά φάσεις άκουγε φωνές άλλων επιβατών, γεγονός που δημιούργησε αισιοδοξία στους διασώστες.\nΤην είδηση επιβεβαίωσε και ο υπουργός Ναυτιλίας Γιάννης Πλακιωτάκης. «Οι προσπάθειες ανεύρεσης των αγνοουμένων θα συνεχιστεί με μεγαλύτερη ένταση», είπε ο κ. Πλακιωτάκης. Επιπλέον, ο υπουργός Ναυτιλίας και Νησιωτικής Πολιτικής είπε πως ο Λευκορώσος επιζών φέρεται να βρισκόταν εντός της λίστας επιβατών.\nΔείτε καρέ-καρέ το πώς απεγκλωβίστηκε ο 21χρονος Λευκορώσος:\nEuroferry Olympia – ρυμουλκήθηκε σε αγκυροβολίο της Κέρκυρας\nΥπενθυμίζεται πως το πλοίο Euroferry Olympia ρυμουλκήθηκε σε ασφαλές αγκυροβολίο στα βόρεια της Κέρκυρας, βορειοανατολικά του όρμου Κασσιόπης. Η μετακίνηση του πλοίου στο συγκεκριμένο σημείο κρίθηκε αναγκαία λόγω αλλαγής των καιρικών συνθηκών στη θαλάσσια περιοχή αλλά και να διασφαλιστεί ότι δεν θα κινδυνεύει να παρασυρθεί και να προσαράξει στα αβαθή ή να σε προσκρούσει επάνω σε κάποιο άλλο πλοίο.\nΣτο εσωτερικό του, εξακολουθούν να υπάρχουν μικρές εστίες φωτιάς, ενώ από το πίσω μέρος του πλοίου συνεχίζει να βγαίνει καπνός.\nΕντός της ημέρας δεν αποκλείεται να υπάρξει νέα επιχείρηση από ειδική ομάδα επί του πλοίου για τον εντοπισμό των υπολοίπων 11 αγνοουμένων αν το θερμικό και τοξικό φορτίο πέσει. Πληροφορίες θέλουν ομάδα της ΕΜΑΚ να μπαίνει στο πλοίο μέσα στις επόμενες ώρες.\nΣημειώνεται ότι κλιμάκιο της «Ελληνικής Υπηρεσίας Διερεύνησης Ναυτικών Ατυχημάτων (ΕΛΥΔΝΑ)» έχει ήδη μεταβεί στην Κέρκυρα, στο πλαίσιο των αρμοδιοτήτων της σύμφωνα με το κοινοτικό και εθνικό δίκαιο, για να διεξάγει τεχνική διερεύνηση για τον εντοπισμό των αιτιών και συνθηκών που οδήγησαν στην πρόκληση του ναυτικού ατυχήματος της πυρκαγιάς, σε συνεργασία με την ομότιμη ιταλική Αρχή DIGIFEMA.\nEuroferry Olympia: Έλληνας ο νεκρός στο πλοίο\nΑπανθρακωμένος βρέθηκε ο ένας από τους τρεις Έλληνες αγνοούμενους στο πλοίο Euroferry Olympia.\nΑπανθρακωμένη σορός βρέθηκε μέσα σε φορτηγό στο πλοίο Euroferry Olympia. Οι άνδρες της ΕΜΑΚ που ανέβηκαν εκ νέου στο πλοίο εντόπισαν τη σορό στην καμπίνα ενός φορτηγού στο γκαράζ 2.\nΟ άνδρας βρέθηκε απανθρακωμένος στη θέση του οδηγού, ενώ πρόκειται για έναν από τους τρεις Έλληνες αγννοούμενους.\nΣημειώνεται ότι, στους 10 ανέρχονται πλέον οι αγνοούμενοι από την πυρκαγιά που εκδηλώθηκε στο Euroferry Olympia.\nΟι έρευνες της ΕΜΑΚ στο πλοίο συνεχίζονται.\nΜέσα σε εξαιρετικά αντίξοες συνθήκες συνεχίζονται αυτή την ώρα οι έρευνες για τον εντοπισμό τυχόν επιζώντων μέσα στο Euroferry Olympia. Οι 43 πυροσβέστες έχουν χωριστεί σε ομάδες των 10 ατόμων και επιχειρούν μέσα σε πυκνούς καπνούς και μικροεστίες φωτιάς στα γκαράζ 2 και 3, για να βρουν τους αγνοούμενους.\nΗ επιχείρηση είναι πάρα πολύ επικίνδυνη, ενώ η εικόνα του οδηγού που εντοπίστηκε νεκρός μέσα στην νταλίκα ήταν σοκαριστική. Ήταν μία από τις πρώτες νταλίκες που κατάφεραν να προσεγγίσουν οι διασώστες και ο οδηγός ήταν απανθρακωμένος.\nPosted in ΕΙΔΗΣΕΙΣ, HOMEΕτικέτες: EUROFERRY OLYMPIA ΕΙΔΗΣΕΙΣ ΝΕΚΡΟΙ ΠΛΟΙΟ ΦΩΤΙΑ


«Μυστικά» και «Ζωή»: δείτε απόψε 18 Φεβρουαρίου - Ειδήσεις Newsit.gr\nNewsit / Media / «Μυστικά» και «Ζωή»: δείτε απόψε 18 Φεβρουαρίου\n«Μυστικά» και «Ζωή»: δείτε απόψε 18 Φεβρουαρίου\nΔημοσιεύθηκε: 18.02.2011 | 13:18\nΗ Νταίζη προτείνει στο Λευτέρη να συνεργαστούν οι δυο τους και να πιέσουν προς όλες τις κατευθύνσεις, για να επιστραφούν τα διαμάντια. Του υπόσχεται ότι θα του δώσει το μερίδιο που του αντιστοιχεί. Εκείνος συμφωνεί, αλλά θέτει την προϋπόθεση να μάθουν και το όνομα του ανθρώπου που έδωσε την εντολή για το μακελειό στο βουνό.\nΗ Εριέττα και ο Στέφανος προτείνουν στο Λευτέρη, στην περίπτωση που η Νταίζη τούς καταγγείλει στην αστυνομία, να αρνηθούν τα πάντα για το μακελειό και για τα διαμάντια. Ο Λευτέρης, όμως, αρνείται να καλύψει τους φόνους.\nΗ Ντορίτα παρακολουθεί κρυφά τη συζήτηση Αντώνη – Μαίρης και μαθαίνει επιτέλους ποιος είναι στ’ αλήθεια ο πατέρας της. Η Πόλα συνεχίζει να προκαλεί το Νικόλα και επιτέλους το παιχνίδι της έχει αποτέλεσμα.\nΟ Στέφανος ζητάει απ’ την Ξένια να βρεθούν και της μιλάει ανοιχτά για όσα έμαθε. Ο Τζώρτζης βρίσκει την Ελπίδα στο Ναύπλιο και της ζητάει να τον ακούσει. Η συνάντησή τους παίρνει αναπάντεχη τροπή.


Σταθερές πωλήσεις, χαμηλές τιμές, αυξημένα τα καθαρά κέρδη • Αυξήθηκαν κατά 19,39% τα καθαρά κέρδη στα € 94,6εκατ • Επιστροφή κεφαλαίου 0,17€/μτχ\nΣτο δυσκολότερο 12μηνο για το ελληνικό λιανεμπόριο, ο Όμιλος Jumbo, η μεγαλύτερη εταιρεία λιανικού εμπορίου παιχνιδιών, ειδών bebe, παιδικού βιβλιοχαρτοπωλείου και συναφών προϊόντων στην Ελλάδα, παρουσίασε εντυπωσιακά αποτελέσματα. Κατά την οικονομική χρήση Ιούλιος 2010- Ιούνιος 2011 οι πωλήσεις σε επίπεδο Ομίλου ανήλθαν σε € 489,97εκατ από € 487,33 εκατ που ήταν την προηγούμενη χρήση, παρουσιάζοντας μικρή αύξηση της τάξης του 0,54%. Τα καθαρά κέρδη του Ομίλου ανήλθαν σε € 94,60 εκατ. έναντι € 79,24 εκατ. παρουσιάζοντας αύξηση 19,39%.\nΟ Όμιλος κατά την χρήση που έκλεισε στις 30.06.2011 λειτούργησε 7 νέα υπερκαταστήματα. Συγκεκριμένα 3 στην Ελλάδα, 1 στην Κύπρο και 3 στη Βουλγαρία τα οποία αναμένεται να βοηθήσουν μελλοντικά στην ανάπτυξη της εταιρείας.\nΤο μικτό περιθώριο κέρδους του Ομίλου ανήλθε σε 53,21% έναντι 54,09% της περσινής χρήσης επηρεασμένο σε σημαντικό βαθμό από τη στρατηγική απόφαση της διοίκησης να μην αυξήσει τις τιμές των προϊόντων της παρά την αύξηση του Φ.Π.Α. στην Ελλάδα. Η μείωση αυτή στο μικτό περιθώριο είναι μικρότερη από αυτή που η διοίκηση είχε αρχικά εκτιμήσει για την κλειόμενη χρήση 2010/2011 καθώς υπήρξαν παράγοντες που επέδρασαν εξισορροπητικά όπως η ισοτιμία του Ευρώ έναντι του δολαρίου και το μικρότερο κόστος μεταφοράς. Τα ενοποιημένα αποτελέσματα προ τόκων, φόρων επενδυτικών αποτελεσμάτων και αποσβέσεων (EBITDA) ανήλθαν σε €135,15 εκατ. σε σχέση με €144,73 εκατ. που ήταν την προηγούμενη χρήση παρουσιάζοντας μείωση 6,62%. Tα καθαρά κέρδη του Ομίλου μετά από φόρους ανήλθαν σε € 94,60 εκατ. έναντι € 79,24 εκατ. παρουσιάζοντας αύξηση 19,39%.\nΗ διοίκηση της εταιρείας μεταξύ άλλων θεμάτων θα προτείνει στη Γενική Συνέλευση των μετόχων στις 3 Νοεμβρίου 2011 την μείωση του μετοχικού κεφαλαίου με μείωση της ονομαστικής αξίας των μετοχών της εταιρείας κατά το ποσό των € 0,17 ανά μετοχή και την επιστροφή ισόποσου κεφαλαίου με καταβολή μετρητών στους μετόχους.\nΠαρά το δύσκολο μακροοικονομικό περιβάλλον ο Όμιλος έχει σχεδιάσει την λειτουργία 6 νέων καταστημάτων για την οικονομική χρήση 2011/2012 και συγκεκριμένα 3 στην Ελλάδα και 3 στην Βουλγαρία. Τον Ιούλιο του 2011 ξεκίνησε τη λειτουργία του ένα ιδιόκτητο υπερκατάστημα στην πόλη Burgas της Βουλγαρίας συνολικής επιφάνειας 18.000τ.μ. και τον Σεπτέμβριο του 2011 ξεκίνησε τη λειτουργία του ένα ενοικιαζόμενο κατάστημα στην Ελευσίνα.\nΜέχρι τον Δεκέμβριο του 2011 αναμένεται να λειτουργήσουν 2 ακόμα καταστήματα, ένα ενοικιαζόμενο στην περιοχή Γιαλού (Σπάτα) συνολικής επιφάνειας 9.000τ.μ και ένα ιδιόκτητο στην περιοχή των Γιαννιτσών επίσης συνολικής επιφάνειας 9.000τ.μ. Μέχρι το τέλος της χρήσης (30/06/2012) θα λειτουργήσει ένα ιδιόκτητο κατάστημα στην πόλη Russe συνολικής επιφάνειας 12.000τ.μ.. και ακόμα ένα ιδιόκτητο κατάστημα στη Σόφια συνολικής επιφάνειας 12.000τ.μ.\nΣήμερα ο Όμιλος διαθέτει ένα δίκτυο που αποτελείται από 54 καταστήματα εκ των οποίων τα 45 είναι στην Ελλάδα, τα 3 στην Κύπρο και τα 6 στη Βουλγαρία.


Βόλεϊ Γυναικών: Ήττα από τον πρωτοπόρο Απόλλωνα\nΕλεύθερος από την ΑΕΜ ο Άγγελος Δούρος - Δευτέρα, 10 Αυγούστου 2020 13:41\nΈναρξη Σχολής ποδοσφαίρου από τον Αστέρα Μεσολογγίου - Δευτέρα, 10 Αυγούστου 2020 08:40\nΚατηγορία: Volley\t Δημιουργήθηκε : Τετάρτη, 12 Φεβρουαρίου 2020 18:16\nΔεν τα κατάφερε η γυναικεία 0μάδα της Ομόνοιας Ναυπάκτου στο παιχνίδι της Κυριακής 9 Φεβρουαρίου απέναντι στον Απόλλωνα Πάτρας. Ηττήθηκε 0-3 σετ από τον πρωτοπόρο της βαθμολογίας αλλά ευνοήθηκε από τα υπόλοιπα αποτελέσματα και παρέμεινε στην πρώτη τετράδα που οδηγεί στα play off του πρωταθλήματος της Β’ Εθνικής κατηγορίας.\nΙσορροπημένο το παιχνίδι στο ξεκίνημά του με τις δύο ομάδες να συμβαδίζουν στο σκορ ως το 5-6. Οι συνεχόμενοι πόντοι του Απόλλωνα με τη Μπρούμα στο σερβίς έφεραν τον Απόλλωνα στο +6 (5-11). Η Ομόνοια σταδιακά μείωσε τη διαφορά στους δύο (15-17 και 18-20) αλλά ο Απόλλωνας διατήρησε την ψυχραιμία του και πήρε το σετ με 20-25. Κακό το ξεκίνημα του δευτέρου σετ για τους γηπεδούχους που βρέθηκαν με το καλημέρα στο -5. Βελτιώνοντας όμως το σερβίς και τη κόντρα μπάλα όχι μόνο έπιασαν τον Απόλλωνα στο σκορ αλλά προηγήθηκαν και με 20-15. Μια λάθος απόφαση των διαιτητών εκεί σε μια μπάλα που ήταν εμφανώς μέσα αλλά αυτοί είδαν άουτ δημιούργησε εκνευρισμό στα κορίτσια της Ομόνοιας και ξαναέβαλε τον Απόλλωνα στον αγώνα αλλάζοντας τις περιστροφές. Η πατρινή ομάδα εκμεταλλεύτηκε τη στιγμή και γύρισε το σετ κάνοντας το 0-2 (22-25). Εμφανώς απογοητευμένη η ομάδα της Ναυπάκτου στο τρίτο σετ δεν μπόρεσε να βρει τις ψυχικές δυνάμεις να ξαναμπεί στο παιχνίδι με τον Απόλλωνα να κατακτά και το τρίτο σετ με 17-25 και να παραμένει στην πρώτη θέση της βαθμολογίας.\nΜετά από 15 αγωνιστικές στην πρώτη τετράδα είναι Απόλλωνας, ΕΑΠ, Ερυθρός Αστέρας και Ομόνοια Ναυπάκτου, ελάχιστα πιο πίσω είναι ο Ποσειδώνας Λουτρακίου. Φαίνεται να έχει εξασφαλίσει την παραμονή ο Ακρίτας Καλαμάτας ενώ Ολυμπιάδα Πάτρας, Αρχαία Ολυμπία, Ναύπλιο και Σπαρτιατικός θα παλέψουν ως το τέλος για να μείνει ένας από τους τέσσερις στην κατηγορία.\nΣτην Καλαμάτα θα δοκιμαστεί η Ομόνοια αυτή την Κυριακή (16/2) κόντρα στον έκτο της βαθμολογίας Ακρίτα αναζητώντας τους επιπλέον βαθμούς που θα τη διατηρήσουν σε τροχιά play off.\nΟμόνοια Ναυπάκτου (Τσακανίκας): Πατακοπούλου, Ντότσι, Τριανταφύλλου, Σκούνα, Σιακαβέλλα, Σχίζα, Σφήκα, Μπαλή, Νάκη, Τούφα, Καμουτσή.\nΑπόλλων Πάτρας (Καράβολας): Μπρούμα Χ., Παυλοπούλου, Λέκκα, Αγγελοπούλου Γ., Στεφανίδη, Σιδεράκη, Σκούρα, Κάνιστρα, Αγγελοπούλου Α., Κουραχάνη, Σπυροπούλου, Θεοδοσοπούλου, Αγγελοπούλου Ρ.\nΒαθμολογία Η’ Ομίλου Β’ Εθνικής\nΟΜΑΔΑ Νίκες-Ήττες Βαθμοί\nΑπόλλωνας Πάτρας 14-1 42\nΕ.Α.Π. 13-2 39\nΕρυθρός Αστέρας Πάτρας 13-2 36\nΟμόνοια Ναυπάκτου 8-7 26\nΠοσειδώνας Λουτρακίου 8-7 24\nΑκρίτας Καλαμάτας 6-9 17\nΟλυμπιάδα Πάτρας 4-11 11\nΟλυμπιονίκης Αρχ. Ολυμπίας 3-12 11\nΑλκυών Ναυπλίου 3-12 10\nΣπαρτιατικός Γ.Σ. 3-12 9


Ρούστικα- Αργυρούπολη-Λίμνη Κουρνά - Ipsipetis Travel\nΡούστικα- Αργυρούπολη-Λίμνη Κουρνά\nΑναχώρηση: 23 Μάϊου\nΚυριακή 23 ΜαΐουΗμερήσια εκδρομή Ρούστικα- Πέντε Παρθένες -Αργυρούπολη\nΤηρώντας όλα τα υγειονομικά πρωτόκολλα, αναχωρούμε από το Ηράκλειο το πρωί. Σήμερα θα επισκεφτούμε το χωριό Ρούστικα, που βρίσκεται 20 περίπου χιλιόμετρα από το Ρέθυμνο, στους πρόποδες της Αμπέλου. Το όνομα προέρχεται από την αραβική λέξη Ρουστάκ, που σημαίνει χωριό. Κατά την ενετοκρατία είχε μεγάλη ανάπτυξη και ήταν φέουδο της οικογένειας Μπαρότση. Έχει χαρακτηριστεί σαν παραδοσιακός οικισμός μέσης πολιτιστικής αξίας από το 1995. Πρώτη επίσκεψή μας η μονή του Προφήτη Ηλία. Πρόκειται για ένα μοναστήρι με μεγάλο ιστορικό και θρησκευτικό ενδιαφέρον. Είναι κτισμένη πάνω σε βράχο και η σημερινή του μορφή ανάγεται μετά την καταστροφή του 1866. Το καθολικό είναι αφιερωμένο στον Προφήτη Ηλία, την Αγία Ζώνη και στην Αγία Τριάδα. Μετά το προσκύνημά μας θα έχουμε χρόνο για καφέ και γνωριμία με τον παραδοσιακό οικισμό. Επόμενη επίσκεψή μας που οι πέντε Παρθένες, που βρίσκονται σε μια ειδυλλιακή τοποθεσία, της αρχαίας Λάπας. Απαραίτητη προϋπόθεση, μια μικρή πεζοπορία. (Όσοι δεν επιθυμούν να ακολουθήσουν μπορούν να απολαύσουν το ποτό ή το γλυκό τους).\nΌσοι ακολουθήσουν θα αποζημιωθούν πολλαπλά, αφού πρόκειται για ένα σημαντικό λατρευτικό χώρο ήδη από το 15ο αιώνα. Ολόκληρος ο χώρος βρίσκεται στην περιοχή του ελληνορωμαϊκού νεκροταφείου της αρχαίας πόλης Λάππα και έχει δώσει σημαντικά ευρήματα. Επιστροφή στο λεωφορείο μας και αναχώρηση για τις πηγές της Αργυρούπολης. Ένα επίγειο παράδεισο, με άφθονα νερά και αρκετό πράσινο. Θα έχουμε χρόνο για φαγητό, απολαμβάνοντας τη φύση. Το απόγευμα θα επισκεφτούμε τη μοναδική φυσική λίμνη της Κρήτης στον Κουρνά. Θα έχουμε χρόνο για απογευματινό καφεδάκι και βόλτα. Το βράδυ επιστροφή στο Ηράκλειο.


Ένα Νηπιαγωγείο γεμάτο Χαμόγελα... : Μαΐου 2017\n"Ο Χορός κι η Μουσική, ομορφαίνουν τη ζωή"!\n"Τα συναισθήματα ξυπνούν και παίρνουν μορφή με τις λέξεις. Αν οι λέξεις δεν επαρκούν, μιλάμε με αναστεναγμούς. Αν οι αναστεναγμοί δεν επαρκούν, τα τραγουδάμε. Αν το τραγούδι δεν επαρκεί, τότε ασυνείδητα τα χέρια μας τα χορεύουν και τα πόδια μας τους δίνουν τον ρυθμό".\nΛιν Χουάι Μιν - Χορογράφος\nΜια από τις σπουδαιότερες μορφές έκφρασης του ανθρώπου είναι και ο χορός. Οι διάφορες ανάγκες του ανθρώπου όπως η έκφραση του έρωτα, του πόνου, της χαράς, ακόμα και ο εξορκισμός του φόβου του, τον οδήγησαν στην έκφραση μέσα από τη γλώσσα του σώματος κι έτσι γεννήθηκε ο χορός.\nΑπό τον μικρότερο μέχρι και τον μεγαλύτερο, κανείς δεν μπορεί να αντισταθεί στο άκουσμα μιας μελωδίας, μια ρυθμικής μουσικής, και όλοι μπαίνουμε στον πειρασμό του λικνίσματος του σώματός μας.\nΣήμερα ο χορός πήγε σχολείο! Σήμερα το σχολείο μας πλημμύρισε από μουσική, ρυθμό και χορό! Είχαμε τη χαρά και την τιμή να φιλοξενήσουμε την κ. Ελευθερία Ζαγανίδου, δασκάλα χορού την οποία και υποδεχτήκαμε με ζεστά χαμόγελα!\nΤην καλωσορίσαμε και "κρεμασμένοι" κυριολεκτικά από τα χείλη της, ταξιδέψαμε. Με τη γλυκύτητα και την τρυφερότητα που την διακρίνει, μίλησε στα παιδιά για την αγάπη της για το χορό που ενώνει όλους τους ανθρώπους, για τα δικά της συναισθήματά την ώρα που χορεύει αλλά και τα συναισθήματα όλων μικρών και μεγάλων στις ομάδες που διδάσκει χορό...\n"Μα τι βλέπουν τα ματάκια μου... κάποιες όμορφες φατσούλες, κάποια από τα Απίθανα Νηπιάκια τα γνωρίζω, κάνουμε μαζί χορό..." Κρυφά χαμογελάκια ξεπρόβαλαν από την παρεούλα μας....\n- "Τι λέτε είμαστε έτοιμο για πολύ χορό;"\n- " Ναιιιιιιιιιι"\n"Ελάτε λοιπόν, κλείστε τα ματάκια σας, σβήστε κάθε σκέψη από το μυαλό σας, αφήστε το σώμα σας να λικνιστεί και πάμε να χορέψουμε"\n- "Μουσική παρακαλώ"\n- "Πάμε πρώτα τα κορίτσια" Τα αγόρια συνοδεύουν το ρυθμό με παλαμάκια...\n"Και τώρα σειρά έχουν τα αγόρια μας"\n- "Περάσαμε καλά;"\nΚαι μιας και "Ο Χορός κι η Μουσική, ομορφαίνουν τη ζωή" κατασκευάσαμε μια αφίσα για την προσφέρουμε στην κ. Ελευθερία ως δείγμα ευχαρίστησης γι αυτήν την υπέροχη μέρα γεμάτη ζωντάνια, μουσική, ρυθμό και χορό που μας χάρισε!\nΣας ευχαριστούμε μέσα από την καρδιά μας που δεχτήκατε την πρόσκλησή μας να έρθετε στο σχολείο μας και να μας χαρίσετε μια υπέροχη γιορτή μια μέρα γεμάτη χορό, ρυθμό και μουσική. Αφήσαμε τις λέξεις κατά μέρος και εκφραστήκαμε με το σώμα μας! Ανανεώνουμε το ραντεβού μας για του χρόνου που θα ξανάρθετε να χορέψουμε και να διασκεδάσουμε μαζί παρέα!\n- "Όχι, όχι μη φύγετε κ. Ελευθερία..." Μια ζεστή, ζεστή αγκαλίτσα!\nΑναρτήθηκε από Stella Mparmpa στις 7:39 π.μ.\nΕτικέτες "Ο Χορός κι η Μουσική, ομορφαίνουν τη ζωή"!


Ποιά Ελληνίδα παρουσιάστρια έμεινε έγκυος αλλά δεν το... - Star.gr\nMEDIA Παρασκευή, 28 Μαρτίου 2014, 21:00\nΠοιά Ελληνίδα παρουσιάστρια έμεινε έγκυος αλλά δεν το κράτησε;\nΑποκαλύπτει ακόμη ότι έχει υποφέρει πολύ σε μια σχέση...\nΑποκαλυπτική ήταν η Ναταλία Γερμανού σε συνέντευξη της, παραδεχόμενη μεταξύ άλλων, ότι έχει μείνει έγκυος αλλά δεν το κράτησε.\nΣυγκεκριμένα στην ερώτηση «Έτυχε να μείνεις έγκυος και να επιλέξεις συνειδητά να μην κρατήσεις το παιδί ή να το χάσεις από αποβολή;», εκείνη απάντησε: «Συνέβη το πρώτο, αλλά ήμουν 20 χρόνων και πιστεύω ότι ήμουν πολύ μικρή για να επιλέξω το “είμαι έτοιμη να γίνω μάνα”. Είναι όμως πολύ προσωπικό θέμα και δεν θα ήθελα να το συζητήσω περισσότερο».\nΑκόμη, η παρουσιάστρια όσον αφορά στις σχέσεις της αποκάλυψε: «Δεν είμαι ρομπότ, αλλά άνθρωπος. Δεν έχω καλώδια. Εννοείται ότι έχω πονέσει, έχω κλάψει, έχω υποφέρει πολύ σε μια σχέση και έχω κάνει επίσης ανθρώπους να υποφέρουν πολύ. Πώς νομίζεις ότι γράφτηκαν τόσα τραγούδια;» και πρόσθεσε:\n«Δεν είμαι από τις γυναίκες που όταν πληγώνουν έναν άντρα το απολαμβάνουν. Δεν ανήκω σε αυτό το αισχρό είδος. Όταν βλέπω ότι ένας άνδρας πληγώνεται, πληγώνομαι κι εγώ, αλλά μερικές φορές δεν γίνεται αλλιώς».


Χορός: η τέλεια μορφή άσκησης - Flowmagazine\nΧορός: η τέλεια μορφή άσκησης\nΗ καθημερινή άσκηση, σύμφωνα με τους ιατρούς, είναι ευεργετική τόσο για το σώμα μας όσο και για την ψυχολογία μας. Ειδικά όταν αυτή συνδυάζεται με ισορροπημένη διατροφή τότε μιλάμε για το καλύτερο δώρο που μπορούμε να κάνουμε στον οργανισμό μας.\nΠολλοί άνθρωποι πλέον, άνδρες, γυναίκες αλλά και παιδιά, έχουν επιλέξει τον χορό ως τη φυσική δραστηριότητα που τους γεμίζει, που τους φτιάχνει όχι μόνο το σώμα αλλά και την… ημέρα και όχι άδικα! Ο χορός είναι μία άριστη μορφή άσκησης γιατί συνδυάζει την ένταση της αερόβιας γυμναστικής με την ηρεμία της ψυχής και του μυαλού που συνοδεύει κάθε μορφή τέχνης.\nΤι μου προσφέρει ο χορός;\nΑν πιστεύετε ότι οι άνθρωποι που ασχολούνται με τον χορό έχουν μόνο γυμνασμένα πόδια, κάνετε μεγάλο λάθος. Όσο εμείς απολαμβάνουμε τη μουσική και προσπαθούμε να ακολουθήσουμε το δάσκαλο, όλοι οι μυς του σώματός μας προσπαθούν με τον δικό τους τρόπο.\nΗ συστηματική ενασχόληση με τον χορό δυναμώνει τα άκρα, γυμνάζει τους κοιλιακούς μυς και μας χαρίζει σφρυγιλότητα και ευλυγισία. Παράλληλα καίμε αρκετές θερμίδες, ανάλογα με το είδος του χορού που έχουμε επιλέξει, και σταδιακά οδηγούμαστε στην απώλεια βάρους.\nΕπιπλέον, ο χορός είναι ευεργετικός για το καρδιαγγειακό μας σύστημα. Όπως κάθε μορφή άσκησης, μειώνει τις πιθανότητες για υπέρταση αλλά και για καρδιαγγειακό επεισόδιο. Επίσης, μέσω του χορού βελτιώνεται η στάση του σώματός μας. Μαθαίνουμε να στεκόμαστε και να καθόμαστε χωρίς να καταπονούμε τη σπονδυλική μας στήλη, αναπνέουμε σωστότερα και έχουμε καλύτερη ισορροπία. Το καλύτερο σε όλα αυτά είναι πως το σώμα μας συνηθίζει και «μαθαίνει» να τα κάνει μόνο του, χωρίς εμείς να το καταλαβαίνουμε καθόλου!\nΠέρα όμως από τα οφέλη του χορού στην καλή υγεία του σώματός μας, αυτό το είδος άσκησης συμβάλει στην ισορροπία του εσωτερικού μας κόσμου. Από τα πρώτα λεπτά κιόλας ενός μαθήματος χορού και ειδικά έπειτα από μία πιεστική ημέρα, θα δείτε τη διάθεσή σας να ανεβαίνει κατακόρυφα και τη νευρικότητα να υποχωρεί.\nΗ δυνατή μουσική, η κίνηση και η συναναστροφή με άλλους ανθρώπους βοηθά τον εγκέφαλο να εκκρίνει ορμόνες χαράς και το άγχος να σας εγκαταλείπει όσο περνάει η ώρα. Έτσι στο τέλος του μαθήματος, θα νιώθετε ανάλαφρος, πλήρης και χαρούμενος. Ιδανικός τρόπος άσκησης για όλους εμάς που δυσανασχετούμε μόνο στη σκέψη μιας αίθουσας γυμναστηρίου γεμάτη όργανα.\nΦυσικά, δεν πρέπει να ξεχνάμε και την κοινωνικότητα που προάγει ένα μάθημα χορού. Η γνωριμία με καινούριους ανθρώπους με τους οποίους μοιραζόμαστε κάποιες ώρες της εβδομάδας στο ίδιο χόμπι αυξάνουν την αυτοπεποίθηση και τη διάθεσή μας.\nΓι’ αυτό λοιπόν μην το σκέφτεστε άλλο! Λάτιν, ζούμπα, παραδοσιακά, μοντέρνο, οριενταλ, μπαλέτο και τόσα άλλα ήδη χορού περιμένουν να τα ανακαλύψετε. Αφεθείτε, γυμναστείτε, χορέψτε, διασκεδάστε!\nάσκηση, Θερμίδες, κοινωνικότητα, σώμα, χορός


Οι αντικρουόμενες δηλώσεις του Αδώνιδος\nΈνα κομφούζιο αντικρουόμενων δηλώσεων που δηλώνει πανικό επικρατεί αυτή τη στιγμή σε δηλώσεις κυβερνητικών και «ειδικών».\nΤη στιγμή που ακόμα κανείς δεν έχει απαντήσει για την τεράστια απόκλιση νεκρών με κορωνοιό που δίνουν ο ΗΔΙΚΑ και ο ΕΟΔΥ, έρχονται δηλώσεις του υπουργού Ανάπτυξης & Επενδύσεων Αδωνι Γεωργιάδη να «ρίξουν λάδι στη φωτιά».\nΕχθές ο υπουργός δήλωνε «εμένα επιλογή μου ήταν να είναι ανοιχτά τα καταστήματα, αλλά αυτό ήταν επιδημιολογικά αδύνατο», σήμερα μετά την οργή για το φιάσκο του click away που έχει διαφανεί στην αγορά, δηλώνει πως με ανοικτά τα καταστήματα θα είχαμε 1.000 νεκρούς την ημέρα.\nΤο ζήτημα είναι πως το lockdown απέτυχε και δεν ξέρει κανείς πως να αντιμετωπίσει αυτή την αποτυχία.\nΟλόκληρη η δήλωση του Α.Γεωργιάδη σήμερα στην εκπομπή «Αταίριαστοι»\n«Τα μοντέλα των ειδικών δείχνουν ότι εάν την περίοδο των εορτών ήταν ανοικτά τα καταστήματα και γεμάτοι οι δρόμοι θα είχαμε 1.000 νεκρούς την ημέρα από τον Ιανουάριο και μετά. Δεν μπορώ να φανταστώ εάν κανείς θα ρίσκαρε να είχαμε 1.000 νεκρούς την ημέρα».\nΝωρίτερα, ο Άδωνις Γεωργιάδης με ανάρτησή του στο Τwitter προχώρησε σε αυστηρή προειδοποίηση-απειλή προς εκείνους που παραβιάζουν τους κανόνες του click away, με αφορμή μια viral φωτογραφία που δείχνει μια γυναίκα να δοκιμάζει παπούτσια στη μέση του δρόμου.


Οκτώ νέα κρούσματα του κορονοϊού στην χώρα μας, κανένας νέος θάνατος | HuffPost Greece\n24/06/2020 18:13 EEST | Updated 24/06/2020 18:14 EEST\nΟκτώ συμπολίτες μας νοσηλεύονται διασωληνωμένοι.\nΟκτώ νέα κρούσματα του κορονοϊού στην χώρα μας ανακοίνωσε ο Εθνικός Οργανισμός Δημόσιας Υγείας το απόγευμα της Τετάρτης. Ο συνολικός αριθμός των κρουσμάτων είναι 3.310, εκ των οποίων το 55% αφορά άνδρες.\nΑπό αυτά, τα 730 (22,1%) θεωρούνται σχετιζόμενα με ταξίδι από το εξωτερικό και τα 1.848 (55,8%) είναι σχετιζόμενα με ήδη γνωστό κρούσμα.\nΟκτώ συμπολίτες μας νοσηλεύονται διασωληνωμένοι. Η διάμεση ηλικία τους είναι 61 ετών. Μία είναι γυναίκα (12,5%) και οι υπόλοιποι άνδρες. To 75% έχει υποκείμενο νόσημα ή είναι ηλικιωμένοι 70 ετών και άνω. Από τις ΜΕΘ έχουν εξέλθει 118 ασθενείς.\nΤέλος, το τελευταίο 24ωρο δεν έχει καταγραφεί κανένας νέος θάνατος, ενώ έχουμε 190 θανάτους συνολικά στην χώρα. Οι εξήντα είναι γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95,8% είχε κάποιο υποκείμενο νόσημα ή/και ηλικία 70 ετών και άνω.\nΗ πανδημία ανά τον κόσμο: Προβληματισμός στις ΗΠΑ για «ανησυχητική έξαρση» του κορονοϊού σε κάποιες πολιτείες\nPLUS: κορονοϊός θάνατος κρούσματα ΕΟΔΥ


Γ΄ Εθνική: «Όλα ή τίποτα» η Ζάκυνθος, καθώς δεν δηλώνει αύριο συμμετοχή - Ilia.news\nΓ΄ Εθνική: «Όλα ή τίποτα» η Ζάκυνθος, καθώς δεν δηλώνει αύριο συμμετοχή\nΗ Ζάκυνθος εξαιρείται από την απόφαση του Διαιτητικού Δικαστηρίου της ΕΠΟ. Και αυτός καθώς είναι νεοσύστατη ΠΑΕ, δεν έχει οφειλές, ban, ή κάποιο άλλο εμπόδιο. Αυτό διατείνονται στη Ζάκυνθο, όπου αποφάσισαν να παίξουν το χαρτί «όλα ή τίποτα». Και λέγοντας «όλα ή τίποτα» εννοούμε ότι δεν δηλώνουν αύριο συμμετοχή στο Πρωτάθλημα της Γ΄ Εθνικής. Και ή παίζουν στη Σούπερ Λιγκ 2, ή πάνε κατευθείαν στο τοπικό της Ζακύνθου.\nΕφόσον λοιπόν η Ζάκυνθος εξαιρεθεί και δοθεί τελικά άδεια από την ΕΠΟ να ξεκινήσουν οι μεταγραφές, θα απομένει μόνο το πιστοποιητικό. Η ομάδα του νησιού, έχει καταθέσει προσφυγή στο Διοικητικό Εφετείο Αθηνών και περιμένει την Παρασκευή, ίσως και τη Δευτέρα την απόφαση. Παράλληλα, υπάρχουν εκκρεμότητες και με το Διαιτητικό Δικαστήριο, εκεί όπου έχουν προσφύγει ομάδες με πιστοποιητικό, οι οποίες με αυθαίρετη απόφαση της Σούπερ Λιγκ 2, δεν μπήκαν στην κλήρωση.\nΣυνεπώς, χωρίς τη Ζάκυνθο στη Γ΄ Εθνική, ο όμιλος των ηλειακών ομάδων θα απαρτίζεται από έντεκα ομάδες, εκ των οποίων θα υποβιβάζονται οι τέσσερις. Πλέον, απομένουν οι οριστικές αποφάσεις από την ΕΠΟ, η οποία την Παρασκευή θα διεξάγει την κλήρωση.\nΠροηγούμενο άρθροΝίκη Τρ.-Διαγόρας Βρ. 1-3: Ήττα από ανώτερο αντίπαλο\nΕπόμενο άρθροΤΟΕΒ Μυρτουντίων: Το πρόγραμμα άρδευσης των επόμενων ημερών


Η Barclays στις ΗΠΑ πιθανόν να απαγορεύσει την αγορά κρυπτονομισμάτ...\nΠαρασκευή, 09-Φεβ-2018 13:44\nΗ Barclays στις ΗΠΑ πιθανόν να απαγορεύσει την αγορά κρυπτονομισμάτων με πιστωτική κάρτα\nΗ Barclays πιθανόν να ακολουθήσει το παράδειγμα άλλων μεγάλων τραπεζών στις ΗΠΑ και να απαγορεύσει τους πελάτες της να αγοράζουν Bitcoin και άλλα κρυπτονομίσματα με τις πιστωτικές τους κάρτες, σύμφωνα με συνέντευξη που έδωσε υψηλόβαθμο στέλεχος από τη διεύθυνση πιστωτικών καρτών.\n"Είμαστε στη διαδικασία λήψης της απόφασης ότι πιθανόν δεν θα επιτρέπουμε τις αγορές κρυπτονομισμάτων με κάρτα", δήλωσε στο μπλογκ Bank Innovation ο Πολ Γούιλμορ, γενικός διευθυντής στην Barclaycard.\nΗ χώρα που διασκέδαζε με τον χαμό της... (57)\n"Χαστούκι" από την MSCI για τις τρεις συστημικές τράπεζες. Υποβαθμίζονται στον MSCI Small Cap. Σύμφωνα με τους αναλυτές, αυτή η εξέλιξη κινδυνεύει να θέσει τις μετοχές των ελληνικών συστημικών...\nΟ βιομηχανικός δείκτης συμπλήρωσε τρεις διαδοχικές αρνητικές συνεδριάσεις.\nΣυνέχισαν την ανεξέλεγκτη κατρακύλα τους οι τιμές του πετρελαίου.\nΣε ανοδικό έδαφος ολοκλήρωσαν τις συναλλαγές της Τρίτης τα ευρωπαϊκά χρηματιστήρια με το επενδυτικό ενδιαφέρον να παραμένει και σήμερα στραμμένο στις διαπραγματεύσεις της Κομισιόν με την Ιταλία για...\nΔιατηρείται και σήμερα η επιφυλακτικότητα. Όλα τα βλέμματα στην κατρακύλα των τιμών του αργού.


Lamberts co-enzyme q10 200mg 60caps (παραγωγή ενέργειας, καρδιοαγγειακό) - Φαρμακείο online | Ομορφιά, Περιποίηση, Διατροφή | Pharmacyway.gr\nLamberts co-enzyme q10 200mg 60caps (παραγωγή ενέργειας, καρδιοαγγειακό)\nΕιδική Τιμή 54,44 € Τιμή: 77,77 €\nΤο Συνένζυμο Q10 ή ubiquinone είναι μία ουσία που μοιάζει με βιταμίνη και βρίσκεται στα μιτοχόνδρια όλων των κυττάρων του ανθρώπινου οργανισμού. Τα μιτοχόνδρια, αποτελούν κυτταρικά οργανίδια που υπάρχουν στο κυτταρόπλασμα όλων των κυττάρων του οργανισμού. Ο πρωταρχικός τους λειτουργικός ρόλος είναι η παραγωγή ενέργειας από τα θρεπτικά συστατικά της τροφής. Η παραγωγή ενέργειας ανέρχεται στο 55% του συνολικού ποσού ενέργειας που προέρχεται από την κατανάλωση της τροφής. Για τον λόγο αυτό τα υψηλότερα επίπεδα Q10 στον οργανισμό ανιχνεύονται σε ιστούς με υψηλές ενεργειακές ανάγκες (όπως ο καρδιακός μυς, ο μυϊκός ιστός και το ήπαρ) και σε ιστούς με ταχεία ικανότητα αναδόμησης (όπως τα ούλα).\nΧαμηλά επίπεδα Q10 στον οργανισμό, σχετίζονται με εμφάνιση περιοδοντίτιδας και καρδιοπάθειας. Επίσης παχύσαρκοι και άτομα με ιστορικό καρδιακής νόσου έχουν χαμηλά επίπεδα Q10 στον οργανισμό. Το Συνένζυμο Q10 βρίσκεται σε τρόφιμα, ιδιαίτερα στο κρέας αλλά το μαγείρεμα και οι διάφορες διαδικασίες που υφίστανται το καταστρέφουν. Η διαδικασία παραγωγής του Q10 στον οργανισμό υποχωρεί με την αύξηση της ηλικίας. Στη πραγματικότητα, η έλλειψη ενέργειας στους ηλικιωμένους, μπορεί κατά ένα μέρος να οφείλεται στη χαμηλή παραγωγή Συνενζύμου Q10 στο σώμα. Όπως συμβαίνει με όλα τα θρεπτικά συστατικά η απορρόφησή τους είναι μεγάλης σημασίας. Το Q10 της Lamberts είναι σε βάση φυτικού ελαίου για ευκολότερη απορρόφηση και συστήνεται από τους ερευνητές που ανακάλυψαν το συνένζυμο.\nYou're reviewing: Lamberts co-enzyme q10 200mg 60caps (παραγωγή ενέργειας, καρδιοαγγειακό)


Ενθουσιώδες χειροκρότημα κέρδισε το "Καμπαρέ" - ΕΛΕΥΘΕΡΙΑ Online\nΕνθουσιώδες χειροκρότημα κέρδισε το "Καμπαρέ"\nΔιθυραμβικά σχόλια και θερμότατο, ενθουσιώδες χειροκρότημα απέσπασε η παράσταση "Καμπαρέ" από το "Συν 1 - Μιχάλης Τούμπουρος" που έκανε πρεμιέρα το Σάββατο το βράδυ στο ΔΗΠΕΘΕ Καλαμάτας. Η αλλαγή του χώρου της παράστασης καθόλου δεν ξένισε τους θεατές, αφού το επίπεδο της παράστασης κάθε άλλο παρά ερασιτεχνικό ήταν. Ενα πολύ καλό σχήμα της πόλης, στο Δημοτικό Θέατρο. Γιατί όχι;\nΤο έργο ξεκινά με κέφι, ζωντάνια, ερωτισμό και πολύ χιούμορ. Το Καμπαρέ είναι ο χώρος όπου ο καθένας μπορεί να εκφράσει τις βαθύτερες επιθυμίες του, ακόμα και να γίνει κάποιος άλλος. Το ποτό ρέει άφθονο, τα κορίτσια φορούν ζαρτιέρες, τι παραπάνω θα μπορούσε να ζητήσει ένας θαμώνας; Κάτι παραπάνω από αυτά δείχνει να ζητά ο Νίκος Καπόπουλος, ο πρωταγωνιστής - συγγραφέας Κρις. Αναζητά έμπνευση, νέες εικόνες, αλλά και ίσως ένα δικό του ιδιότυπο καταφύγιο. Ο νέος ηθοποιός, σεμνός και μετρημένος στο ρόλο του, ανταποκρίθηκε με αξιοπρέπεια και επάρκεια στην αποστολή του. Ο ήρωάς του είναι πολύ συμπαθής, είναι ο άνθρωπος της διπλανής πόρτας, που δεν θα αργήσεις να συμπαθήσεις. Ισως και να "συγχωρήσεις". Η ζωή του θα αλλάξει άρδην όταν εισβάλλει κυριολεκτικά σε αυτήν η πανέμορφη Σάλι Μπόουλ. Η ίδια δεν είναι τόσο μυστηριώδης όσο θέλει να νομίζει, όμως είναι σίγουρα σαγηνευτική. Προσπαθεί να δείξει ισχυρή και αποφασισμένη, ως το τέλος, όμως οι καταστάσεις δεν αφήνουν και μεγάλα περιθώρια για ηρωισμούς. Η Γερμανία άλλωστε θα αρχίσει να καταπίνει τους πάντες, ήρωες και μη. Η Μιμίκα Τάσση ήταν ερμηνευτικά και φωνητικά άψογη, ενώ κατάφερε να περάσει και χιούμορ, αυτοσαρκασμό. Ο σκηνοθέτης Κώστας Κατσουλάκης, δίνοντας σε εκείνη το ρόλο της Σάλι και στο Λεωνίδα Παχτίτη το ρόλο του κομπέρ, ανέδειξε με μοναδικό τρόπο το ταλέντο και των δυο τους. Τους άξιζαν αυτοί οι δύο ήρωες, έχουν δουλέψει πολύ όλα αυτά τα χρόνια και παρότι οι πρόβες του "Καμπαρέ" κράτησαν μόλις ένα μήνα, γινόταν φανερό πως η Σάλι και ο κομπέρ βρίσκονταν πάντα κάπου, μέσα τους. Η Σάλι θα εμφανιστεί στη σκηνή τόσο λαμπερή όσο και στοιχειωμένη, αδύναμη. Ετσι άλλωστε δεν κάνουν οι καλλιτέχνες; Το ίδιο και ο κομπέρ. Από ερωτικός, έξυπνος και σαρδόνιος, αργότερα θα γίνει διεκπεραιωτικός. Δεν αφήνει ο ναζισμός άλλωστε να ειπωθούν ελεύθερα τα πράγματα. Θα κάνει έτσι κι εκείνος πως είναι κάποιος άλλος. Αναγκαστικά θα ευτελίσει την τέχνη του.\nΣυμπαθέστατο και βαθιά ανθρώπινο το ζευγάρι Ειρήνης Χειλά - Τάκη Τσαπόγα. Ηταν απαραίτητες οι παρουσίες τους σε αυτό το έργο, το γεμάτο σεξ, κίνηση και νεανικότητα. Το άτυχο ζευγάρι είναι αυτό που θα δείξει στο κοινό το ρομαντισμό, την αγνή αγάπη, την εμπειρία, τη γλυκύτητα. Οι ατάκες τους ήταν βαθιά διδακτικές, μέσα στην φαινομενική απλότητά τους.\nΤο Καμπαρέ δεν θα κρατήσει για πάντα το μπρίο, τον αυθορμητισμό και την φρεσκάδα του. Θα γίνει πιο μελαγχολικό, μίζερο, ευνουχισμένο. Ο ναζισμός και το μίσος βρισκόταν ένα τετράγωνο παραδίπλα, ένα καμαρίνι παραδίπλα. Το Καμπαρέ δεν έχει πια πλάκα, γι' αυτό και η Σάλι και ο κομπέρ θα αποδώσουν σπαρακτικούς μονολόγους. Η ορχήστρα και να παίζει μουσική δεν θα ακούγεται πια, καθώς θα την έχουν σκεπάσει βίαια και συριστικά τα σφυρίγματα των τρένων. Το Καμπαρέ θα γεμίσει αστέρια, αλλά όχι από αυτά που φωτίζουν τους καλλιτέχνες...\nΗ χορογραφία της Μαρίας Λαδά ήταν πολύ καλή, έδενε απόλυτα με το κείμενο. Η κίνηση και το ταλέντο του Πάνου Κουραμπά είναι επίσης αξιομνημόνευτη, μακάρι να συνεχίσει έτσι και στο μέλλον.


8/08/2019 09:13:00 μ.μ.\nΤην Μεταμόρφωση του Σωτήρος ημών Ιησού Χριστού εόρτασε την Τρίτη 6 Αυγούστου 2019 η Εκκλησία μας και στη Σπάρτη πανηγύρισε με εκκλησιαστική μεγαλοπρέπεια το φερώνυμο παρεκκλήσιο στον λόφο του ΞΕΝΙΑ.\nΟ Σεβασμιώτατος Μητροπολίτης μας κ. Ευστάθιος χοροστάτησε στον Όρθρο, ευλόγησε την αρτοκλασία και τέλεσε την πανηγυρική Θεία Λειτουργία μέσα σε κλίμα κατάνυξης. Στην ομιλία του προς το πολυπληθές εκκλησίασμα ο σεπτός Ποιμενάρχης μας αναφέρθηκε στη σημασία και τους συμβολισμούς της μεγάλης αυτής εορτής του Χριστιανισμού. Πριν την ολοκλήρωση της λατρευτικής σύναξης, ο Σεβασμιώτατος ευλόγησε, ως είθισται, τα σταφύλια, τα οποία στη συνέχεια διανεμήθηκαν στους πιστούς.\nΤο απόγευμα της παραμονής ο Σεβασμιώτατος Μητροπολίτης μας χοροστάτησε στον πανηγυρικό Αρχιερατικό Εσπερινό στη Μεταμόρφωση Μολάων.\n(φωτογραφίες: Ι.Ν Οσίου Νίκωνος Σπάρτης)


Μία αμυδρά υποψία για την προετοιμασία του ΠΑΟΚ\nΓια να (αμπελο)φιλοσοφήσουμε κομματάκι… Έλεγε ο πάνσοφος Αριστοτέλης, ο Χαλκιδικιώτης (εκ Σταγείρων γαρ, ορμώμενος) δάσκαλος του Μεγάλου Αλεξάνδρου: «Τά ἀγαθά κόποις κτῶνται». Λέει κι η Εκκλησία μας όμως, ανάλογα, στην Ακολουθία του μεγάλου αγγελικού μοναχικού σχήματος: «Τά γάρ καλά ἔργα κόπῳ κτῶνται καί πόνῳ κατορθοῦνται…\nΠου το πάμε εμείς; Στην κατά το ήμισυ εφαρμογή αρχαίας ελληνικής κι ελληνορθόδοξης ρήσης περί της προσπάθειας. Εντάξει. Είναι κομματάκι βαθυστόχαστη η εισαγωγή μας αλλά… Φανταζόμαστε, συμφωνείτε πως στην προετοιμασία του ΠΑΟΚ κοπιάζουν. Τώρα εάν κι εφ’ όσον ιδρώνουν περισσότερο σωματικά ή …πνευματικά; Δεν το γνωρίζουμε. Εμείς βλέπουμε, πως στους αγώνες προετοιμασίας ο ΠΑΟΚ επιθετικά βλέπει… φως. Στο τούνελ. Έτσι; Φτιάχνει λίγες ευκαιρίες και με αυτές κάνει πολλά γκολ.\nΤούτο βέβαια, το περί κόπων (γι’ αυτούς εξάλλου πληρώνονται από τον Ιβάν Σαββίδη… Μοσχοπληρώνονται!) το οποίο καταθέτουμε σήμερα στην τράπεζα της… συζήτησης, ουδόλως δύναται να εκληφθεί ως συμπέρασμα. Μην τρελαθούμε κιόλας. Είναι απλά, μία εντύπωση. Ή, για να είμαστε ακριβέστεροι, είναι μία αμυδρά υποψία περί κόπων και διακρινόμενων στον βάθος του ορίζοντα αγαθών.!\nΌπως και να το κάνουμε, όμως. Όπως και να το δούμε… Όπως και να το πιάσουμε είναι ένα γεγονός. Φτιάχνει λίγες ευκαιρίες και με αυτές κάνει πολλά γκολ.\nΜε λίγα λόγια; Σα να αλλάζει κάτι. Προς το καλύτερο. Είναι φυσικά, πολύ, πάρα πολύ νωρίς ακόμη και για εντυπώσεις. Ίσως μάλιστα – παίζει κι αυτό – να μην προλάβουμε, να διαμορφώσουμε καν εντυπώσεις. Και να εξάγουμε απ’ ευθείας συμπεράσματα από τον πρώτο αγώνα του ΠΑΟΚ (στις 16 Ιουλίου, στο Ζάγκρεμπ, κόντρα στη Λοκομοτίβα) για τον δεύτερο γύρο των προκριματικών του Γιουρόπα Λιγκ. Είπαμε: Παίζει κι αυτό…\nΣτον αντίποδα αυτής της αμυδράς υποψίας δυστυχώς, για τον κόσμο του ΠΑΟΚ, υφίσταται η «ανοικτή πληγή» της άμυνας. Η «αχίλλειος πτέρνα» του «δικέφαλου»! Παρεμπιπτόντως, εξέβαλαν χολή ουκ ολίγοι για την παιδαριώδη. χονδροειδέστατη ανοησία (μην αναφέρουμε άλλη λέξη με ομοιοκαταληξία) του Ρόμπιν Όλσεν. Την τράβηξαν από εδώ, την τράβηξαν από εκεί. Την ξεχείλωσαν. Και τους διέφυγε στο νταλκά τους, να τον διασύρουν (για μία γκάφα σε αγώνα προετοιμασίας), μία απόκρουση για την οποία ο σουηδικός Τύπος – παράλληλα – κατέθεσε διθυράμβους. Τέλος πάντων. Παρεμπιπτόντως ανοίξαμε αυτή την παρένθεση.\nΤο πρόβλημα… Η «ανοικτή πληγή» του ΠΑΟΚ δεν είναι ο τερματοφύλακας. Είναι η αμυντική λειτουργία. Προσέξτε εδώ. Δε λέμε η άμυνα. Η αμυντική λειτουργία, λέμε. Ιδιαίτερα δε, μιλάμε για την έλλειψη αλληλοκάλυψης…\nΜέχρι και χθες λοιπόν – για να τα λέμε τα πάντα, όλα – δεν διακρίναμε, ανάλογα με την επιθετική λειτουργία, αμυδρά υποψία αγαθών στο βάθος του ορίζοντα. Για κόπους κουβέντα, φυσικά. Φανταζόμαστε, πως ο Ιγκόρ Τούντορ πλάθει με το υπάρχον «υλικό» όσο μπορεί καλύτερες επιλογές. Πριν τις … ψήσει στον φούρνο της 11άδας. Και τις σερβίρει στις 16 Ιουλίου. Είτε έτσι, είτε αλλιώς πάντως, αμυντικά ο ΠΑΟΚ είναι ακόμη στο πέρυσι. Επιθετικά; Προχωρά στο εφέτος!\nΚαι λάβετε υπόψη πως το ρόστερ του Ιγκόρ Τούντορ δεν είναι πλήρες. Ο Φρανκ Άρνεσεν αναζητά κι άλλα κομμάτια, για να συμπληρώσει το παζλ. Αργά ή γρήγορα θα τα βρει. Αμφότεροι γνωρίζουν τις ανάγκες του ΠΑΟΚ, για να υπερβεί το εμπόδιο της Λοκομοτίβα. Με δεδομένο μετά το δικαίωμα αλλαγών. Οι φίλοι του «δικέφαλου» καταγράφουν τους κόπους,. Διακρίνουν… αμυδρά αγαθά στο βάθος του ορίζοντα. Κι ευελπιστούν πως όλα θα είναι εντάξει στην ώρα τους…


Χαρίστε στα παιδιά τα καλύτερα Χριστούγεννα – Και αυτό δεν σημαίνει μόνο δώρα! - argolidatv.gr\nΧαρίστε στα παιδιά τα καλύτερα Χριστούγεννα – Και αυτό δεν σημαίνει μόνο δώρα!\nΤα Χριστούγεννα είναι μια από τις ωραιότερες εποχές του χρόνου. Και αν έχετε παιδιά, γνωρίζετε από πρώτο χέρι τη χαρά που λάμπει στα πρόσωπά τους όταν καταλαβαίνουν ότι ο Άγιος Βασίλης κατέβηκε από την καμινάδα, άφησε τα δώρα του και έφαγε τα μπισκότα που του είχαν αφήσει στο τραπεζάκι! Ανεξάρτητα από την οικονομική μας κατάσταση, όλοι έχουμε κάτι κοινό: Θέλουμε να χαρίσουμε στα παιδιά μας τα καλύτερα Χριστούγεννα. Αυτό ωστόσο δεν εξαρτάται σύμφωνα με τους ειδικούς από το πόσα δώρα θα προσφέρουμε στα παιδιά μας αλλά από τον τρόπο που ορίζουμε τα Χριστούγεννα ως οικογένεια…\n1.Το γονεϊκό στυλ\nΕίμαστε όλοι μοναδικοί, επομένως μεγαλώνουμε τα παιδιά μας ο καθένας με τον δικό του μοναδικό τρόπο. Και όταν πρόκειται για την ανατροφή των παιδιών, περισσότερα είναι αυτά που αντιλαμβάνονται τα παιδιά και στη συνέχεια διδάσκονται. Αυτό σημαίνει ότι τα ματάκια τους θα σας παρακολουθούν καθώς τους δείχνετε πώς να δίνουν γενναιόδωρα και να λαμβάνουν ευγενικά – ανεξάρτητα από το πόσα δώρα παίρνουν το πρωινό των Χριστουγέννων\n2. Τα οικονομικά σας\nΤο τελευταίο πράγμα που θέλετε να κάνετε είναι να χαρίσετε τόσα πολλά δώρα που δεν θα μπορείτε να πληρώσετε τους λογαριασμούς τον επόμενο μήνα. Πρέπει να έχετε έναν προϋπολογισμό, που θα σας βοηθήσει να ξέρετε τί μπορείτε και τι δεν μπορείτε να αντέξετε οικονομικά, αλλά θα σας βοηθήσει επίσης όταν τα παιδιά σας έχουν μια μεγάλη λίστα επιθυμιών. Μην μπείτε στον πειρασμό από μια παρόρμηση της τελευταίας στιγμής για να γεμίσετε τον χώρο κάτω από το δέντρο. Αντ’ αυτού, να θέσετε τα όριά σας εκ των προτέρων και να τα τηρήσετε.\n3. Τις οικογενειακές σας παραδόσεις\nH οικογένεια μέσα στην οποία μεγαλώσατε σας μπορεί να έχει δημιουργήσει την παράδοση κάποιας Χριστουγεννιάτικης «ιεροτελεστίας» αντί να μαζεύει δώρα. Μπορεί αυτό να είναι το να απολαμβάνετε οικογενειακώς μια ζεστή σοκολάτα μπροστά στο τζάκι και να ανταλλάσσετε μικρά δωράκια την παραμονή των Χριστουγέννων. Όποια κι αν είναι η οικογενειακή σας παράδοση, μπορείτε να μεταφέρετε αυτές τις στιγμές στη νέα οικογένειές σας, δημιουργώντας τη συνέχεια – αυτό είναι παράδοση. Δεν υπάρχει σωστή απάντηση όσον αφορά στις παραδόσεις – μόνο τα γλυκά χρόνια των αναμνήσεων που τις συνοδεύουν.\n4. Τις αξίες σας\nΠώς ορίζετε τα Χριστούγεννα; Εάν τα ορίζετε από την ποσότητα των δώρων κάτω από το δέντρο σας , ίσως είναι μια καλή ευκαιρία να επαναξιολογήσετε τι σημαίνουν Χριστούγεννα πραγματικά. Τα Χριστούγεννα είναι μια πνευματική γιορτή, που γιορτάζουμε τη γέννηση του Ιησού με την οικογένεια και λίγους καλούς φίλους.\nΚαλό είναι να αποφασίσετε τι ρόλο παίζουν οι ανταλλαγές δώρων στην οικογένειά σας. Ίσως αποφασίσετε να γεμίσετε με πακέτα δώρων το δεντράκι σε ένα ίδρυμα για εγκαταλελειμμένα παιδιά- κάθε παιδάκι να έχει το δικό του δώρο με το όνομά του γραμμένο στην καρτούλα- ή να βοηθήσετε μια οικογένεια που έχει ανάγκη για να κάνουν και αυτοί Χριστούγεννα. Ό, τι κι αν είναι, είναι σημαντικό να γνωρίζετε τι έχει αξία για εσάς\n5. Τα όρια στις προσδοκίες των παιδιών σας για δώρα\nΕάν διαθέτετε περιορισμένο προϋπολογισμό, το καλύτερο που μπορείτε να κάνετε για τα παιδιά σας είναι να τον τηρήσετε. Με άλλα λόγια, τα παιδιά θα πρέπει να γνωρίζουν από πριν εάν τα δώρα αυτά τα Χριστούγεννα θα είναι λιγότερα και πιο λιτά. Αυτό ισχύει ιδιαίτερα αν έχετε δώσει πολλά δώρα στο παρελθόν. Εάν ορίσατε ψηλά standards την προηγούμενη χρονιά, τα παιδιά σας θα υποθέσουν αυτόματα ότι και φέτος θα είναι ακριβώς όπως πέρυσι – ή καλύτερα. Και αν όλοι οι φίλοι τους ζητούν – και σχεδιάζουν να λάβουν – ένα νέο iPhone, τότε θα περιμένουν το ίδιο πράγμα. Να είστε ξεκάθαροι με τα παιδιά σας εκ των προτέρων, και να αποφύγετε εκείνα τα χριστουγεννιάτικα πρωινά με μάτια γεμάτα δάκρυα και αγνωμοσύνη- πρωινά που φτιάχνουν αναμνήσεις για τους λάθος λόγους.\nΕπιμελητήριο Αργολίδας: Ενημερωτική τηλεδιάσκεψη με θέμα «Ρύθμιση Οφειλών και Παροχή Δεύτερης Ευκαιρίας»


Α ΠΕΙΡΑΙΑ & ΝΗΣΩΝ: Ο βουλευτής Νικόλαος Μανωλάκος κοντά στους νησιώτες του Πειραιά!-photos – Peiraiotika GR\nΑ ΠΕΙΡΑΙΑ & ΝΗΣΩΝ: Ο βουλευτής Νικόλαος Μανωλάκος κοντά στους νησιώτες του Πειραιά!-photos\nin NEWS, TOP, ΑΡΓΟΣΑΡΩΝΙΚΟΣ, ΔΗΜΟΤΙΚΑ ΝΕΑ, ΕΙΔΗΣΕΙΣ, ΕΠΙΚΑΙΡΟΤΗΤΑ, ΚΥΘΗΡΑ, ΠΕΙΡΑΙΑΣ, ΠΟΛΙΤΙΚΗ\nΟ νεοεκλεγέντας βουλευτής της Α΄ Πειραιά και Νήσων, κ. Νικόλαος Μανωλάκος βρίσκεται κοντά στους νησιώτες του Πειραιά από την πρώτη ημέρα της εκλογής του, κάνοντας πράξη την προεκλογική του δέσμευση ότι θα βρίσκεται διαρκώς κοντά στους νησιώτες της Α΄ Πειραιά και τα προβλήματα τους.\nΣυγκεκριμένα πραγματοποίησε επίσκεψη (26/8) στην Αίγινα , με αφορμή της εορτής της Αγίας Παρασκευής όπου είχε συναντήσεις με κάτοικους και φορείς του νησιού και ενημερώθηκε για θέματα που αφορούν την Αίγινα.\nΕπίσης πραγματοποίησε επίσκεψη (28/7) στους Δήμους Τροιζηνίας – Μεθάνων και Πόρου όπου συναντήθηκε και ενημερώθηκε για θέματα που αφορούν τις περιοχές, από τον δήμαρχο Τροιζηνίας – Μεθάνων , κ. Σπύρο Πολλάλη,τοπικούς παράγοντες και κατοίκους.\nΧτες (1/8) πραγματοποίησε επίσκεψη στα Κύθηρα με την ευκαιρία της γιορτής της Αγίας Ελέσας της οσιομάρτυρος και με την ευλογία των Σεβασμιώτατων Μητροπολιτών Κυθήρων και Πατρών. Εκεί ενημερώθηκε από τον Δήμαρχο του νησιού, κ. Στράτο Χαρχαλάκη για θέματα που αφορούν τους κατοίκους του όμορφου νησιού.\nTags: Α ΠΕΙΡΑΙΑ ΚΑΙ ΝΗΣΩΝΒουλευτής Πειραιά Νικόλαος ΜανωλάκοςΓΑΛΑΤΑΣ ΤΡΟΙΖΗΝΙΑΣΕΠΙΣΚΕΨΗΕΠΙΣΚΕΨΗ ΑΙΓΙΝΑεπίσκεψη ΚύθηραΜέθαναΝικόλαος ΜανωλάκοςΠΟΡΟΣ


6 τρόποι για Χριστουγεννιάτικο στολισμό, χωρίς δέντρο! – Blog – Polihome.gr\nΕάν ο χώρος σας, δεν το επιτρέπει αλλά θέλετε να μπει η μαγεία των γιορτών και στο δικό σας σπίτι, τότε η λύση είναι τα στολίδια! Εκμεταλλευτείτε και διακοσμήστε τα με έξυπνους, δημιουργικούς και φρέσκους τρόπους!\n1. Γύρω από το τζάκι\nΚάθε χειμώνα, το τζάκι αποκτά πρωταγωνιστικό ρόλο σε όλους όσοι το διαθέτουν. Είτε το χρησιμοποιείτε, είτε όχι, προκαλεί μια θέρμη να κάθεστε γύρω του. Εάν το υπόλοιπο σπίτι σας, έχει μπει ήδη στο πνεύμα των γιορτών το τζάκι δεν πρέπει να αποτελεί εξαίρεση. Το ράφι του αποτελεί το ιδανικό σημείο για να τοποθετήσετε περήφανα τα στολίδια. Φέτος, τα μεταλλικά χρώματα, αποτελούν hot τάση στον εορταστικό στολισμό. Εκμεταλλευτείτε άδεια βάζα και πιατέλες και γεμίστε τα με τα στολίδια σας!\n2. Στα περβάζια από τα παράθυρα\nΑκολουθώντας την ίδια λογική, στολίστε και τα περβάζια από τα παράθυρα! Χρησιμοποιήστε μια σειρά LED φωτάκια και σχηματίστε το περίγραμμα του παραθύρου!\n3. Γεμίστε μπωλ!\nΓεμίστε μπολ, πιατέλες και διακοσμητικά κουτιά και καλάθια με παλιά στολίδια και οικογενειακά κειμήλια και τοποθετήστε τα σε διάφορα σημεία και δωμάτια για να φέρετε το πνεύμα των Χριστουγέννων σε όλο το σπίτι σας! Αυτή η ιδέα, μάλιστα, είναι ιδανική αν δε θέλετε να μπείτε στον κόπο να στολίσετε όλα τα δωμάτια του σπιτιού.\nΠοιος είπε ότι τα χριστουγεννιάτικα στολίδια «χωράνε» μόνο στο δέντρο; Σπάστε αυτήν την ξεπερασμένη παράδοση και χαρίστε μια εορταστική όψη στους πολυελαίους και τα φωτιστικά του σπιτιού σας κρεμώντας τα στολίδια σας από αυτούς με όμορφες κορδέλες. Ακόμα καλύτερα: η αντανάκλαση των χρωμάτων τους θα δημιουργήσει τον πιο όμορφο φωτισμό!\nΧρησιμοποιήστε μεγάλες κορδέλες, σπάγκο ή σύρμα και περάστε από αυτές τα στολίδια σας ώστε να φτιάξετε τις πιο πρωτότυπες γιρλάντες! Μπορείτε μάλιστα να τις διακοσμήσετε εύκολα σε σε όλο το σπίτι: από τα παράθυρα και τη βεράντα σας μέχρι το τζάκι και τη σκάλα. Tip: Για ένα πιο κομψό αποτέλεσμα, προτιμήστε να χρησιμοποιήσετε για τις γιρλάντες σας παρόμοια στολίδια.\nΧρησιμοποιήσετε τα στολίδια που σας περισσεύουν για να δημιουργήσετε ένα όμορφο και κομψό χριστουγεννιάτικο στεφάνι\n6 τρόποι για Χριστουγεννιάτικο στολισμό, χωρίς δέντρο!2019-11-092020-01-10https://blog.polihome.gr/wp-content/uploads/2016/09/logoblog.pngBlog - Polihome.grhttps://blog.polihome.gr/wp-content/uploads/2019/12/jeshoots-com-7voyz0-io0o-unsplash2.jpg200px200px\nΗ πολυτελής έπαυλη 3 ορόφων της Eva LongoriaΔιακόσμηση, Διάσημα σπίτια


Ο μύθος της γουνοφόρας πέστροφας\nΌλοι μας έχουμε ακουστά ιστορίες και μαρτυρίες για συναντήσεις με παράξενα πλάσματα του νερού. Τα περισσότερα απ' αυτά είναι τρομακτικά και τεράστια αρχαία θαλάσσια τέρατα. Όχι όμως η γουνοφόρα πέστροφα (ή γούνινη πέστροφα).\nΣήμερα είναι ευρέως αποδεκτό ότι πρόκειται για φάρσα, αλλά κάποτε κάποιος βασίστηκε σε παλιούς θρύλους και ιστορίες για να την διαδώσει.\nΤα πρώτα αρχεία για τα γούνινα ψάρια προέρχονται από τη Βόρεια Αμερική τον 17ο αιώνα. Σύμφωνα με αυτές τις ιστορίες, η πέστροφα είχε γούνα για να διατηρεί τη θερμότητα του σώματος της στα κρύα νερά του Βορρά. Αναφέρθηκαν για πρώτη φορά σε μια επιστολή ενός Σκωτσέζου μετανάστη προς τους συγγενείς τους. Στην επιστολή, αναφέρει ότι υπάρχει αφθονία "furred animals and fish" (ζώων με τρίχωμα και ψαριών) στο Νέο Κόσμο.\nΟι συγγενείς του, παρεξηγώντας προφανώς τα λόγια του, του ζήτησαν να τους στείλει ένα παράδειγμα αυτών των "furred fish" (ψαριών με τρίχωμα). Εκείνος τότε κατάλαβε τη σύγχυση και αποφάσισε να στείλει ένα που έφτιαξε ο ίδιος. Η ιστορία για τα ψάρια με τη γούνα σύντομα εξαπλώθηκε σε όλο τον κόσμο.\nΤο 1900, εμφανίστηκε μια ιστορία στην Ισλανδία που ανέφερε την Icelandic Lodsilungur, την τοπική έκδοση της πέστροφας με τη γούνα. Σύμφωνα με το δημοσίευμα, αυτό το ψάρι ήταν μέρος της ισλανδικής λαογραφίας για πολλά χρόνια.\nΣύμφωνα με τις περισσότερες ιστορίες, οι φανταστικές γούνινες πέστροφες βρίσκονται συνήθως στις κρύες λίμνες και τα ποτάμια του Αρκάνσας στις ΗΠΑ, τον Καναδά και την Ισλανδία.\nΜε τα χρόνια, πολλοί μύθοι και απίστευτες ιστορίες έχουν εμφανιστεί για τις γουνοφόρες πέστροφες. Μερικές απ' αυτές είναι πιο αξιόπιστες και πιθανώς εφευρέθηκαν μαζί με τα ψεύτικα δείγματα ενώ μερικά είναι καθαρή μυθοπλασία, ξεκαρδιστικές και απίστευτες ιστορίες.\nΜερικές από τις πιο αστείες ιστορίες\nΈνας ισλανδικός μύθος είναι από τους πιο παράξενους. Η Lodsilungur (τριχωτό ψάρι) είναι βρώσιμη και ζει σε ποτάμια. Στους ισλανδικούς μύθους, αποτελούν τιμωρία για την κακία των ανθρώπων. Έχει ειπωθεί ότι αν κάποιος φάει γουνοφόρα πέστροφα, τότε θα μείνει έγκυος και θα γεννήσει από το... όσχεό του.\nΟι περισσότερες από τις ιστορίες για τις γουνοφόρες πέστροφες προέρχονται από τις ΗΠΑ.\nΣε ένα τεύχος του περιοδικού Montana Wildlife του 1929, ο J.H. Hicken λέει ότι όταν αλιεύεται μια τέτοια πέστροφα, "η αλλαγή της θερμοκρασίας από το νερό στην ατμόσφαιρα είναι τόσο μεγάλη, που τα ψάρια εκρήγνυνται μόλις βγουν από το νερό και η γούνα και το δέρμα τους βγαίνουν ολόκληρα, καθιστώντας τα τέλεια για εμπορική χρήση".\nΗ γούνινη πέστροφα που εκτέθηκε κάποτε στο Εθνικό Μουσείο της Σκωτίας\nΜια άλλη ιστορία ειπώθηκε από κάποιον Wilbur Foshay, έναν Αμερικανό επιχειρηματία που κατάφερε να προσελκύσει το ενδιαφέρον των ΜΜΕ της εποχής. Κατ' αυτόν, οι πέστροφες εμφανίζουν γούνα τους χειμώνες, ενώ καθώς η θερμοκρασία του νερού αυξάνεται το καλοκαίρι, την χάνουν.\nΣύμφωνα με μια ακόμη εκκεντρική ιστορία από το Μαίην των ΗΠΑ, η γούνινη πέστροφα είναι υπό προστασία. Αν κάποιος κατάφερνε και έπιανε κάποια, θα την σύγκριναν με το πόδι του ψαρά. Αν ταίριαζε, τότε ο ψαράς θα μπορούσε να την κρατήσει και να κάνει γούνινα παπούτσια από το δέρμα της.\nΣτον Καναδά, υποτίθεται ότι αλιεύτηκε μια τέτοια πέστροφα στη λίμνη Σουπίριορ και ταριχεύτηκε από κάποιον Ross C. Jobe. Ο άνθρωπος που την αγόρασε ήταν τόσο σίγουρος ότι ήταν αυθεντική που αποφάσισε να την δώσει στο Βασιλικό Μουσείο της Σκωτίας. Αργότερα έμαθα ότι ήταν φάρσα. Ήταν απλά ένα κανονικό ψάρι τυλιγμένο σε γούνα κουνελιού.\nΕκτός από αυτό το μύθο, δεν υπάρχουν πραγματικά παραδείγματα γι' αυτά τα είδη πέστροφας. Υπάρχουν μόνο κάποια ψεύτικα δείγματα. Ωστόσο, μια περίεργη μούχλα μολύνει μερικές φορές τα ψάρια που μπορεί να δώσει την εντύπωση γούνας. Η λοίμωξη ονομάζεται Saprolegnia και προκαλεί την εμφάνιση της γούνας στο σώμα του ψαριού. Μετά από παρατεταμένη μόλυνση, το ψάρι πεθαίνει και η γούνα συνεχίζει να αυξάνεται στο σώμα του.\nΤα νεκρά ψάρια ξεβράζονται στις ακτές και έτσι μπορεί να θεωρηθεί εσφαλμένα ότι πρόκειται για πραγματικά. Ίσως αυτή να είναι η πραγματική προέλευση όλων αυτών των ιστοριών.\nΟικογένεια υποβρυχίων SMX: Η πλέον σύγχρονη σχεδίαση [Βίντεο]\nΣάλος με καθηγητή στην Κέρκυρα:«Ο Κολοκοτρώνης σκότωνε γυναικόπαιδα» [Βίντεο]\nΑπειλές Τραμπ κατά των Ευρωπαίων: «Θα απελευθερώσω τζιχαντιστές στα σύνορά σας»\nΑν αρχίσει Γ' ΠΠ μεταξύ ΗΠΑ-Ρωσίας λόγω Ιράν θα έχουμε άμεσα 91,5 εκατ. νεκρούς [Βίντεο]\nΟρδές παράνομων μεταναστών περνούν τα «σύνορα» από Τουρκία [Βίντεο]


Κλαβέρ: Ήταν πολύ τυχερός ο Κόπονεν - Μπαρτσελόνα - SPORT 24\nΚλαβέρ: "Ήταν πολύ τυχερός ο Κόπονεν"\nΔημοσίευση: 20 Σεπ. 2016 15:27\nΚατά την επίσημη παρουσίαση της Liga Endesa, ο Βίκτορ Κλαβέρ στάθηκε στον Πέτερι Κόπονεν, εξηγώντας ότι ο νεοαποκτηθείς γκαρντ ήταν τυχερός -μέσα στην ατυχία του.\nΟ τραυματισμός του Πέτερι Κόπονεν στο κεφάλι, μετά από τροχαίο ατύχημα, έχει σοκάρει άπαντες στην Μπαρτσελόνα, με παίκτες και προπονητές να προσπαθούν να συνέλθουν από το σοκ.\nΌπως ανέφερε μάλιστα ο Βίκτορ Κλαβέρ κατά την παρουσίαση της Liga Endesa, "μας είπαν ότι είναι σε καλύτερη κατάσταση, ότι τον παρακολουθούν διαρκώς οι γιατροί. Δεν έχει κάτι σοβαρό, απ ότι μάθαμε. Μέσα στην ατυχία του, ήταν πολύ τυχερός", προσθέτοντας πως από εδώ και πέρα: "Απλά πρέπει να ξεκουραστεί και να πάρει κουράγιο απ όλους μας. Θα χάσει το ξεκίνημα της σεζόν, οπότε όλοι θα πρέπει να τον στηρίξουμε και να τον βοηθήσουμε, όπως μπορούμε".\nΕίναι σαφές φυσικά πως ο άτυχος αθλητής δεν θα καταφέρει να δώσει το "παρών" στο Super Copa και τον αγώνα της Παρασκευής (23/9) απέναντι στη Ρεάλ Μαδρίτης, εκεί όπου η ομάδα του Γιώργου Μπαρτζώκα θα διεκδικήσει τον πρώτο τίτλο της χρονιάς.


Τολμήστε κ. Παυλόπουλε! – αντίφωνο\n14 Δεκεμβρίου, 2008 19 Οκτωβρίου, 2009 ~ antiphono\nΚάποιος εκ μέρους της κυβέρνησης πρέπει να δείξει ότι έλαβε το μήνυμα από όσα έγιναν τις τελευταίες ημέρες. Δεν αναφερόμαστε στο μείζον, στη συνολική αμφισβήτηση του πολιτικού συστήματος από μεγάλο μέρος της νεολαίας. Ας μιλήσουμε έστω για το έλασσον. Κάποιος πρέπει να πιάσει την άκρη του κομμένου νήματος, γυρνώντας στο Σάββατο 6 Δεκεμβρίου στις 9 το βράδυ. Έχετε μια μοναδική ευκαιρία, κ. Παυλόπουλε, να δείξετε ότι διατηρεί αυτή η πολιτεία στοιχειώδη αντανακλαστικά. Σημαντικές βεβαίως οι αποζημιώσεις στους καταστηματάρχες. Είδαν την περιουσία τους να καταστρέφεται και αντικρίζουν το μέλλον με απόγνωση. Στο κάτω κάτω, κρατικό όργανο πυροδότησε τις καταστροφές, κρατικές και οι αποζημιώσεις. Αλλά χρειάζονται και άλλα αντανακλαστικά. Χρειάζεστε κάτι πειστικό για όσους ακούν περί παραδειγματικής τιμωρίας του ειδικού φρουρού και κουνάνε το κεφάλι με νόημα. Σκεφτείτε το: κουνάνε το κεφάλι ακούγοντας το αυτονόητο. Δεν χρειάζονται «παραδειγματικές τιμωρίες», χρειάζονται εγγυήσεις για την προστασία της νομιμότητας.\nΔηλώστε λοιπόν ειλικρινά, δημοσίως, αυτό που γνωρίζετε πολύ καλά: στην αστυνομία υπάρχει τεράστιο πρόβλημα. Όλοι γνωρίζουν ότι το γνωρίζετε. Γνωρίζετε τη διάχυτη υποκουλτούρα βίας. Γνωρίζετε για τους θύλακες βίας, τη λογική συμμορίας. Γνωρίζετε για τις παρακρατικές ομάδες που δρουν στις παρυφές και με την ανοχή της αστυνομίας όποτε γίνονται βίαια επεισόδια. Το επιβεβαιώνουν φωτογραφίες που έχουν δημοσιευθεί ευρέως. Γνωρίζετε την ατιμωρησία, τον νόμο της σιωπής. Γνωρίζετε την εχθρική στάση πολλών αστυνομικών απέναντι στην ίδια την έννοια των δικαιωμάτων του ανθρώπου. Τα γνωρίζετε όλα αυτά και δεν έχει νόημα να τα φυλάτε σαν κρυμμένο μυστικό. Αρπάξτε λοιπόν την ευκαιρία του φόνου του μαθητή. Δηλώστε ότι έχασε τη ζωή του επειδή παγίως κρούσματα αυθαιρεσίας έμεναν ατιμώρητα. Επειδή υπάρχουν στην αστυνομία άνθρωποι που δεν θα έπρεπε να υπάρχουν ή είναι ανεπαρκώς εκπαιδευμένοι. Δηλώστε τα κ. Παυλόπουλε, κέρδος για όλους θα είναι. Μη φυλάτε τη χαμένη τιμή της ΕΛΑΣ, προσπαθήστε να την κερδίσετε. Με την αστυνομία θα ζήσουμε και χρειαζόμαστε πολύ καλύτερη αστυνομία.\nΤώρα που τα στεγανά, οι αγκυλώσεις και οι αντιστάσεις της αστυνομίας έχουν παγώσει υπό το βάρος μιας αδιανόητης ανθρωποκτονίας, επιχειρήστε τη μεγάλη ρήξη. Δείξτε ποια πρέπει να είναι τα όρια των συνδικαλιστών του κλάδου που δημιούργησαν ένα από τα χειρότερα πελατειακά δίκτυα. Αποτελούν ένα πραγματικό παράκεντρο εξουσίας που κατάφερε να κάνει τη δημοκρατική κατάκτηση του συνδικαλισμού αντιδημοκρατική. Ανοίξτε τώρα και το ζήτημα της γενικευμένης οπλοφορίας των αστυνομικών, εξετάστε από μηδενική βάση τις προϋποθέσεις κατοχής και χρήσης των όπλων. Μετά το φόνο ενός 15χρονου, τίποτα δεν μπορεί να θεωρείται αυτονόητο. Κάθε παρουσία ένοπλου αστυνομικού στο κέντρο της πόλης πρέπει να είναι πολύ καλά αιτιολογημένη. Ζητήστε ξανά την ουσιαστική και πλήρη διερεύνηση όλων των πρόσφατων περιστατικών βίας εκ μέρους αστυνομικών οργάνων με απόδοση ευθυνών και πλήρη εφαρμογή των προβλεπόμενων πειθαρχικών και ποινικών μέτρων. Επιτέλους, αρχίστε το σχεδιασμό μιας άλλης εκπαίδευσης των μελών των σωμάτων ασφαλείας, αφού ένα μεγάλο μέρος τους κατάφεραν το απίθανο: στο δίλημμα ασφάλεια ή δικαιώματα απέρριψαν και τα δύο, όντας ταυτόχρονα αναποτελεσματικοί και επικίνδυνοι.\nΜόνο μια τέτοια διαδικασία σοκ μπορεί να αποκαταστήσει τη χαμένη εμπιστοσύνη των πολιτών προς την αστυνομία και να προσφέρει αίσθημα κάθαρσης, αναγκαίο και στους μεν και στους δε. Θα ακουστεί άκαιρο, αντίθετο στο γενικευμένο κλίμα απαξίωσης της ΕΛΑΣ, αλλά πρέπει να ακουστεί: μια πολυάριθμη κοινωνική ομάδα, 55000 άνθρωποι, βιώνουν ένα μεγάλο κοινωνικό πρόβλημα. Έχουν την κοινωνία εχθρική απέναντί τους. Πολλοί δουλεύουν σε άθλιες συνθήκες και κακοπληρωμένοι. Αν δεν προσεχθούν, θα δούμε κι άλλα, πολύ χειρότερα. Χρειάζονται παροχές και ενίσχυση, αλλά μόνο με έλεγχο, εκπαίδευση, μηχανισμούς πρόληψης της βίας και των βασανιστηρίων, μηχανισμούς λογοδοσίας, αλλαγή στις δομές, εκρίζωση του αυταρχισμού και της αδικαιολόγητης και επιθετικής βίας.\nΜπορείτε να κάνετε κάτι κ. Παυλόπουλε, πέρα από τις επαναλαμβανόμενες δηλώσεις περί μεμονωμένου περιστατικού και καταδίκης της βίας; Μπορείτε να μετατρέψετε την επί υπουργίας σας ανθρωποκτονία ανηλίκου σε αφετηρία κάθαρσης; Ας είναι μια τέτοια γενναία τομή στη λειτουργία της αστυνομίας το μεγάλο κέρδος από την παγωμένη νύχτα της 6ης Δεκεμβρίου.\nΔημοσιεύθηκε στο Από τα ΝΕΑ\tσυνδικαλισμόςΔεκέμβριοςΠαυλόπουλοςαστυνομίααστυνομική βία\n‹ ΠροηγούμενοΤα αστυνομικά όπλα\nΕπόμενο ›Αρκεί ένας κακός ηγούμενος;